Tujuh Jenis Kepintaran. Anda Yang Mana Satu?

Tahukah anda bahawa kehebatan seseorang dalam bidang akademik, peperiksaan, dan ke-four-flat-an CGPA tidak menjamin kepintarannya dalam dunia sebenar?

Menurut Profesor Howard Gardner dalam makalahnya; The Theory of Multiple Intelligences, kepintaran seseorang itu terbahagi kepada tujuh jenis;

1. BAHASA LISAN

Mereka yang pintar dalam bahasa lisan sangat hebat dalam membaca, menulis serta menghafal bahan-bahan akademik. Insan yang dominan otak kiri ini kebanyakannya pelajar-pelajar A di sekolah dan di universiti. Majoriti daripada mereka menjadi wartawan, penulis, peguam, doktor dan sebagainya.

2. LOGIK MATEMATIK

Juga dominan otak kiri serta hebat bermain nombor, permasalahan numerikal, logik, abstrak. Kebanyakan daripada mereka menjadi jurutera, saintis, akauntan dan lain-lain.
Mereka yang mempunyai kepintaran dalam bahasa lisan dan logik matematik biasanya hebat dalam bidang akademik, di bilik darjah dan di dewan kuliah.

3. GERAK BADAN

Menggunakan kehebatan fizikal dan psikomotor sebagai kepintaran mereka. Sangat menyerlah dalam bidang tarian, sukan, bengkel, pembedahan dan apa-apa yang berkaitan.

4. RUANG (KREATIVITI)

Dominan otak kanan dan cenderung kepada bidang seni, visual, reka bentuk dan teka-teki. Mereka yang pintar dalam jenis kreativiti ini kebiasaannya menjadi artis, pereka fesyen, dan arkitek.

5. MUZIK

Pintar dan bekerjaya dalam seni muzik, irama, nada, melodi dan warna suara.

6. INTERPERSONAL

Gabungan perkataan inter (antara) dan personal (insan). Mereka adalah komunikator, popular dan ekstrovert, sensitif terhadap perasaan orang lain serta hebat dalam bidang motivasi.
Kepintaran dalam bidang interpersonal menjadikan seseorang itu berjaya (dengan izin Allah SWT) dalam bertanding sewaktu pemilihan majlis perwakilan pelajar dan lain-lain yang berkenaan.
Mereka selalunya bekerjaya dalam bidang jualan, politik, serta profesion yang melibatkan manusia.

7. INTRAPERSONAL

Dalam bahasa mudah, kepintaran mengawal emosi, muhasabah diri dan introspektif. Mereka memahami diri sendiri, kenal kekuatan dan kelemahan diri, serta tahu bagaimana mahu memberi reaksi dan emosi.

Jadi, sekiranya anda tidak menyerlah dalam bidang akademik yang memerlukan kepintaran lisan dan logik matematik, usah gusar, masih ada lagi lima jenis kepintaran yang boleh anda terokai.

SOALAN : Sudah mengetahui tujuh jenis kepintaran, jom kongsikan tiga jenis kepintaran dominan anda dalam ruang komentar.

Saya?

1. BAHASA LISAN
2. KREATIVITI
3. INTERPERSONAL

Anda?

PS : Sekiranya kita menilai cara seekor ikan memanjat pokok, nescaya seumur hidup ikan itu akan percaya bahawa dirinya bodoh. Melainkan, kita tanam pokok tu dalam air.

Kredit: Pemimpin Bersaudara


Sir Elton John – Pemilik Bola Sepak Bertaraf Selebriti Pertama

Sebut pasal pemilik kelab sukan, nama-nama ini pasti meniti di bibir para peminat. Di Malaysia misalnya, kita sedia maklum pembabitan YTM Tunku Ismail Idris Abdul Majid Abu Bakar Iskandar ibni Tunku Ibrahim Ismail dengan pasukan Johor Darul Takzim (JDT). Sementara di luar negara pula, nama pemilik seperti Roman Abramovich (Chelsea), keluarga Glazers (Manchester United) dan John W. Henry (Liverpool) bukan asing bagi peminat pasukan masing-masing. Tetapi jarang kita dengar selebriti menjadi pemilik kelab bola sepak. Tetapi ada orang memulakannya pada tahun 70-an dan individu tersebut ialah Sir Elton John.

Penyanyi terkenal dengan lagu Goodbye Yellow Brick Road dan Sorry Seems to be the Hardest Words ini memang diketahui sebagai penyokong The Hornets sejak berusia enam tahun lagi. Pada ketika itu, Watford dilihat tidak ke mana-mana sama ada mencabar kejuaraan liga, mencabar kenaikan ke liga seterusnya atau terperangkap dalam zon penyingkiran. Dari tahun 1921 hinggalah 1958, Watford berlegar dalam Divisyen 3 Selatan (sama dengan League Two/Liga Dua hari ini). Tatkala beliau mengasah bakat sebagai pemain piano di sebuah pub, dalam tempoh sedekad Watford berjaya mendapat dua kenaikan untuk berada selama seketika dalam Divisyen 2. Tetapi The Hornets tidak dapat menyaingi kenaikan mendadak nama John sebagai penyanyi terkenal pada tahun 70-an. Ini kerana pada musim 1974-1975, Watford kembali semula ke Divisyen 4.

Walaupun John sudah menjadi presiden kelab berkenaan pada tahun 1974, perubahan nasib kelab hanya berubah selepas beliau menjadi pengerusi kelab pada tahun 1976. Pada ketika itu, beliau sudah mempunyai 10 album dan single-single seperti Tiny Dancer dan Rocket Man menjadikannya sebagai antara bintang utama dunia nyanyian ketika itu. Dan itu mendorongnya bertekad berkongsi kejayaan sama dengan Watford. Dan salah satu keputusan penting yang dibuat John ketika itu ialah melantik mendiang Graham Taylor sebagai pengurus baru The Hornets atas nasihat pengurus legenda Don Revie. Taylor yang turut mendapat tawaran dari West Bromwich Albion bagaimanapun menolak The Baggies dan memilih Watford yang berada dalam Divisyen 4, satu keputusan yang dianggap pelik oleh penganalisis bola sepak dan peminat.

Dalam tempoh lima musim bersama The Hornets, gandingan Taylor dan John mencetuskan keajaiban di mana Watford berjaya meraih tiga kenaikan liga sekaligus penampilan pertamanya dalam Divisyen 1 England (sebelum diubah kepada Liga Perdana Inggeris pada tahun 90-an). Walaupun ramai penganalisis berpandangan Watford tidak akan bertahan lama, tetapi Taylor berjaya membuktikan sebaliknya. Pada musim 1982-1983, Watford berjaya mencabar Liverpool yang diterajui salah seorang anggota The Boot Room Joe Fagan untuk kejuaraan liga sebelum terpaksa berpuas hati dengan kedudukan naib juara. Selepas empat musim bersama The Hornets, Taylor mendapat tawaran dari mendiang Sir Doug Ellis untuk mengendalikan Aston Villa dan menyertai mereka pada Mei 1987. Pada musim berikutnya, Watford tersingkir ke Divisyen 2 dan berlegar-legar dalam divisyen berkenaan sejak itu. Beberapa tahun selepas itu, atas sebab karier dan tuntutan peribadi yang lebih memerlukan, John kemudiannya menjual kepentingannya dalam Watford.

Pada pertengahan tahun 90-an, dengan Watford sekali lagi terumbang-ambing, John kembali semula dengan harapan memulihkan kembali kelab kesayangannya itu. Selepas The Hornets kembali ke Divisyen 3, beliau kembali sebagai pengerusi dan antara keputusan pertamanya ialah membawa masuk Taylor sebagai pengurus. Taylor yang mengalami pengalaman buruk semasa menguruskan pasukan kebangsaan England dan Wolverhampton Wanderers melihat ini satu peluang mengembalikan semula nama baiknya sebagai pengurus. Gandingan Taylor-John sekali lagi membuahkan hasil dan dalam tempoh beberapa musim, Watford kembali semula ke Liga Perdana Inggeris pada musim 1999-2000.

Tetapi gandingan tersebut gagal membantu The Hornets kekal dalam liga dan pada akhir musim, Taylor bersara dari kelab dan digantikan oleh bekas pengurus Chelsea Gianluca Vialli. Dan pada akhir musim 2001-2002, John mengundur diri sebagai pengerusi kelab atas sebab komitmen karier dan faktor lokasi. Walau bagaimanapun, kedua-duanya tetap mengekalkan hubungan dengan The Hornets di mana Taylor pernah memegang peranan sebagai pengarah bukan eksekutif dan pengerusi sementara Watford dari 2009 hingga 2012. Selepas keluarga Pozzo mengambil alih Watford dari pemilik sebelumnya Laurence Bassini pada tahun 2012, kedua-duanya memegang peranan sebagai Presiden Seumur Hidup Watford sehinggalah Taylor meninggal dunia pada Januari 2017.

Beberapa tahun selepas itu, impian kedua-duanya melihat The Hornets kembali ke Liga Perdana Inggeris menjadi kenyataan apabila berjaya menjadi naib juara Liga Kejohanan musim 2014-2015 di belakang Bournemouth. Dan sebagai mengenang jasa Taylor dan John, kelab mengabadikan nama kedua-duanya pada dua kawasan tempat duduk di Vicarage Road pada tahun 2014.

Pada era di mana pemilikan kelab diperlakukan seperti permainan saham perniagaan, agak senang untuk meromantiskan hubungan erat John dengan Watford. Ini kerana minatnya terhadap The Hornets memang tulen dan selepas meninggalkan Vicarage Road pada tahun 2002, kelab sebenarnya mempunyai kedudukan kewangan yang baik dan berlegar antara Liga Perdana Inggeris dengan Liga Kejohanan. Dan kini di bawah bimbingan Javi Gracia, Watford menunjukkan prestasi baik dalam liga dan berpotensi mencabar kelayakan ke Liga Europa. Dan semestinya, bagi mana-mana peminat yang menyanyi di Sir Elton John Stand, mereka tahu kepada siapa mereka harus berterima kasih.

SUMBER


Kenapa Puting Beliung Selalu Berlaku Di Amerika Syarikat

Masih terkenang muka seorang kanak-kanak bernama Adrian Farrington, Jr. Umurnya baru lima tahun ketika Taufan Dorian membadai. Dia sedang berteduh dengan bapanya yang tercederα di bahagian kaki. Paras air semakin naik dan tiba-tiba bapanya ternampak sirip-sirip jerung timbul dan tenggelam.

Jadi mereka berpindah ke bahagian bumbung. Belum sempat bapanya naik, angin begitu kencang melambungkan Adrian yang dihαηyυtkan arus deras.

Bapanya masih teringat macam mana Adrian sempat hulur tangan sambil jerit “Daddy!” Kejadian berlaku di Pulau Abaco pada tahun 2019.

Sampai hari ini Adrian tidak ditemui sama ada hidup atau sudah pergi buat selamanya.

Taufan sama menyebabkan kerugian pada Amerika Syarikat tetapi tidak setanding untuk dibandingkan dengan Taufan Katrina. Persoalannya, kenapa sampai setiap tahun boleh kata mesti jadi taufan di bumi ini?

Hukum Alam Semulajadi

Kalau perasan, taufan selalu kena Amerika Syarikat di sebelah Timur. Asal berita taufan saja, mesti negeri-negeri timur (East Coast) punyalah. Jangankan rakyat marhaen – penguasa dalam White House pun sama. Semasa Taufan Dorian melanda, Donald Trump menciapkan yang negeri Alabama akan teruk dipυkυl taufan – padahal maklumat daripada Pusat Taufan Kebangsaan cakap Alabama takkan kena (Wu, 2019).

Persepsi tentang kawasan Timur sudah terpahat habis. Puncanya adalah kerana laluan angin. Sebenarnya taufan berlaku di Timur dan Barat Amerika Syarikat.

Maksudnya negeri California (West Coast) pun boleh kena taufan. Tetapi laluan angin East Coast menolak taufan daripada Lautan Atlantik ke arah darat Amerika. Manakala laluan angin West Coast pula menolak taufan daripada pesisiran pantai ke arah Lautan Pasifik.

Jawapan pasal laluan angin macam mudah sangat. Seolah-olah membazir masa pembaca saja. Cakap sajalah awal-awal. Berlaku sebab laluan angin. Jadi sekarang kita berbincang pula faktor yang mempengaruhi laluan angin itu sendiri. Faktor ini adalah kerana suhu air yang berbeza antara East Coast dan West Coast.

Di bahagian East Coast, ada sejenis arus dipanggil Gulf Stream yang membawa air panas Mexico ke arah Canada melalui Florida. Suhu air ini adalah 26.5°C, manakala suhu air sebelah West Coast pula dibawah 20°C.

Faktor suhu mungkin nampak remeh. Tetapi kerana suhulah, angin menjadi kuat disebabkan tenaga haba yang cukup untuk mengekalkan kekuatan taufan (Price, 2009).

Suhu air East Coast seolah-olah paling kondusif untuk menjana taufan – tambah pula dipengaruhi laluan angin. Maka lagi mudahlah angin dibawa ke arah darat.

Punca Angkara Manusia Juga

Kerajaan zaman sekarang sudah mempunyai nilai kesedaran tinggi tentang tanggungjawab pentadbiran pada khayalak ramai. Taufan Katrina memυkυl Amerika Syarikat dengan angin kencang kelajuan 280 kilometer sejam, lebih rendah untuk dibandingkan dengan Taufan Dorian (295 kilometer sejam).

Walau bagaimanapun, Taufan Katrina menyebabkan kerosαkan sebanyak AS$125 bilion (manakala Taufan Dorian tidak sampai AS$10 bilion pun).

Puncanya adalah kerana kegagalan infrastruktur pada tahun 2005, yang menconteng arang pada pentadbiran George W. Bush. Kerajaan Amerika Syarikat memang membina benteng tebing (embankment) dan benteng banjir (floodwall). Tetapi air melimpah habis sampai menenggelamkan 80 peratus bandar New Orleans yang terletak di Louisiana (Pruitt, 2020).

Jadi dua golongan wajar disembur kerana terlalu bangang. Pertama sekali, pentadbiran Amerika Syarikat yang sembang lebat bawa demokrasi ke persada dunia. Padahal infrastruktur sendiri tidak terpelihara.

Golongan kedua adalah penganut-penganut konspirasi yang percaya pada HAARP. Jangan koyαk pula. Kata Amerika Syarikat boleh kawal cuaca. Turunkan suhu laut pun tidak boleh. Tolak sajalah angin melencong ke Mexico. Kata ada HAARP.

RUJUKAN:

Price, J. (2009). Metrics of hurricane-ocean interaction: vertically-integrated or vertically-averaged ocean temperature? Ocean Sci. 5, 351-368.

Pruitt, S. (2020, Ogos 27). How Levee Failures Made Hurricane Katrina A Bigger Disaster. History.

Wu, N. (2019, September 4). National Weather Service appears to correct Trump on Hurricane Dorian (ditapiskan) Alabama. USA Today.


Disebalik Kekalahan Jerman: Laksamana Yi, Jati Diri Dan Hang Tuah

Kemenangan Korea ke atas Jerman itu mengejutkan satu dunia. Kenapa Korea boleh menang, dan lebih penting, kenapa Korea MAHU menang?

Korea kalau menang pun kebarangkalian untuk mara ke pusingan yang seterusnya adalah tipis. Kalau dibandingkan, match tersebut lebih penting buat Jerman. Tapi Jerman tidak pula bersemangat seperti Korea.

Ye walaupun Jerman lebih power dari Korea dari segi bola dan dari segi teknologi, tapi ada satu benda yang lack dekat Jerman iaitu “fighting spirit”. Orang Jerman ni walaupun berdisiplin dan cekap tapi diorang cepat pancit, kalah dengan Rusia ketika WW2 pun kerana semangat dan morale jadi down.

Bab “fighting spirit” ni kalau orang Korea mengaku no. 2, tiada orang berani jadi no. 1. Korang tak nampak ke orang Korea ni siang malam duk sebut “hwaiting” (fighting)? Orang Korea ni basically menganggap hidup sebagai satu medan peperangan. Dari mana datang semangat itu?

Kalau korang boleh baca Korea, cuba baca tajuk berita akhbar Korea ni: ‘필사즉생 필생즉사’ 실천한 김영권의 투혼 (‘pilsa jeuksaeng pilsaeng jeuksa’ silcheonhan Kim Young Gwon-ui tuhon). Maksudnya: ” ‘pilsa jeuksaeng, pilsaeng jeuksa’ semangat perjuangan Kim Young Gwon”. Kim Youn Gwon ni yang menjaringkan gol pertama Korea pada minit ke-92.

‘Pilsa jeuksaeng, pilsaeng jeuksa’ (필사즉생 필생즉사) merupakan motto terkenal Admiral Yi Sun-shin (1545-1598), tokoh perang tersohor dalam sejarah Korea. Maksudnya ‘if you fight like you’re going to live, you will die; if you fight like you’re going to die, you will live’.

Yang lagi menarik, media Korea juga mencipta satu istilah khas bagi kemenangan Korea kali ini: 카잔대첩 (Kazan Daecheop). ‘Daecheop’ ni selalu digunakan untuk merujuk kepada kemenangan Korea dalam peperangan.

Dalam sejarah perang Korea, bangsa Korea tak banyak capai kemenangan, dan kebanyakan ‘daecheop’ ni dicapai oleh Admiral Yi terhadap Jepun: Hansando Daecheop (1592), Myeongnyang Daecheop (1597) dan Noryang Daecheop (1598). Di Myeongnyang, Admiral Yi berjaya menghancurkan armada Jepun (yang mempunyai 130 kapal perang) dengan hanya 13 kapal. Sebab Admiral Yi berjuang seolah-olah beliau “going to die”, maka keajaiban berlaku.

Rupa-rupanya Kim Young Gwon pun menjadikan motto Admiral Yi ni sebagai prinsip hidup. Sebab itu walaupun perlawanan hampir tamat, beliau masih bersemangat tinggi untuk menjaringkan gol bagi Korea demi mengharumkan nama negaranya.

Bagaimana semangat Admiral Yi ini dapat disuntikkan kepada orang muda macam Kim Young Gwon? Ye lah korang tak pelik ke kalau pemain bola sepak Malaysia tiba-tiba sebut Hang Tuah dan Tun Perak sebagai inspirasi diorang, tak rasa awkward gitu walaupun ia sesuatu yang terpuji?

Sebab kerajaan Korea dari dulu lagi ada inisiatif untuk promote tokoh sejarah seperti Admiral Yi. Waktu korang pergi Seoul mesti pernah nampak kan ada patung panglima besar depan Gwanghwamun? Itulah tugu Admiral Yi.

Sebelum ada tugu Sejong the Great yang didirikan pada tahun 2009, tugu Admiral Yi tu satu-satunya tugu yang ada di tengah-tengah bandar Seoul. Tujuan Presiden Park Chung-hee mendirikan tugu itu pada tahun 1968 adalah untuk mengingati orang Korea tentang semangat perjuangan Admiral Yi.

So everytime orang Korea rasa penat bekerja atau rasa hidup tak ada halatuju, semangat mereka akan datang balik kalau terlihat tugu Admiral Yi (macam babak dalam You’re The Best Lee Shoon-Shin). Dan prinsip ‘pilsa jeuksaeng’ juga diulang-ulang dalam drama, filem, novel tentang ketokohan Admiral Yi sehingga diketahui ramai.

Itulah contoh bagaimana sejarah memainkan fungsi dalam membina jati diri dan keperibadian yang positif. Kerana ada semangat ‘pilsa jeuksaeng’ ini, orang Korea mampu mencipta ‘Miracle of the Han River’, membina negara mereka dari negara miskin jadi negara termaju, dan dari negara ‘underdog’ dalam dunia bola sepak jadi ‘giant-slayer’.

So cukup-cukuplah persendakan orang Korea “budak K-Pop”. Mereka menghidupkan Admiral Yi dalam diri mereka dan mencipta keajaiban. Kita? Sibuk berpolemik pasal Hang Tuah tak wujud dan Hang Tuah loyalis buta, dan akhirnya hanya Uchux Raver tinggal sebagai teladan para belia.


Jouhatsu: Syarikat Jepun Yang Membantu Orang Lenyap

Jika membaca akhbar, tak sah jika sekali-sekala ada kisah orang hilang terpapar di situ. Dalam sesetengah kes, individu tersebut memilih sengaja menghilangkan diri tanpa sebarang kesan kerana mahu memulakan kehidupan baru. Kes sebegini digelar jouhatsu di Jepun di mana pelaku bukan saja menghilangkan diri tetapi menyembunyikan kelibat mereka, kadangkala sehingga bertahun-tahun.

Salah seorang yang terlibat ialah Sugimoto (bukan nama sebenar), 42. Di bandar asalnya, keluarganya merupakan pemilik sebuah entiti perniagaan tempatan dan Sugimoto dijangka meneruskan tradisi tersebut. Tetapi label sebegitu membawa tekanan kepadanya sekaligus mendorongnya meninggalkan bandar tersebut selama-lamanya dan tidak memberitahu ke mana dia pergi.

Sebab jouhatsu berbeza-beza mengikut kes. Melarikan diri daripada hutang dan melepaskan diri daripada perkahwinan tanpa cinta merupakan antara sebab utama. Tetapi apabila mereka mahu menjadi jouhatsu, mereka berpaling kepada syarikat-syarikat pemindahan jouhatsu bagi membantu mereka melalui proses tersebut.

Syarikat-syarikat ini diberi jolokan servis pemindahan malam berikutan tanggungjawab mereka menjaga rahsia jouhatsu. Cakaplah apa saja perkhidmatan yang ditawarkan, mereka sedia berbuat demikian termasuk penginapan di tempat rahsia. Mereka turut menawarkan bantuan profesional bagi membantu sesetengah jouhatsu mengatasi tekanan mental yang dihadapi mereka.

Bagi Sho Hatori, salah seorang pemilik entiti perniagaan ini, biasanya perpindahan membawa maksud positif seperti mendapat tempat di universiti atau berkahwin. Namun begitu, selepas menubuhkan syarikat tersebut pada tahun 90-an, beliau mendapati sesetengah orang berpindah atas sebab negatif juga seperti isu kewangan atau sebab sosial. “Apa yang kami lakukan ialah kami membantu orang memulakan kehidupan baru,” katanya.

Ahli sosiologi Hiroki Nakamori sudah mengkaji fenomena jouhatsu ini selama sedekad. Hasil kajiannya mendapati terma jouhatsu mula digunakan pada tahun 60-an sebagai rujukan kepada orang yang hilang ketika itu. Beliau melihat ramai menghilangkan diri kerana merasakan lebih baik mereka hilang daripada mengharungi prosiding perceraian yang formal dan mengambil masa.

Nakamori menambah, “Di Jepun, lebih mudah untuk seseorang itu menghilangkan diri.” Ini kerana undang-undang privasi Jepun amat tegas dalam melindungi identiti pengguna termasuk jouhatsu. Justeru, jouhatsu boleh saja mengambil wang dari ATM dengan bebas tanpa perlu berdepan risiko dikesan pihak bank. Selain itu, keluarga juga tidak boleh mengakses rakaman video yang mengesan jouhatsu.

“Polis tidak akan campur tangan melainkan ada sebab kukuh seperti kes jenayah atau kemalangan. Apa yang boleh dilakukan oleh keluarga jouhatsu ialah mengupah penyiasat persendirian atau hanya menunggu. Itu saja,” ujarnya lagi. Keadaan ini kadangkala mengundang rasa tidak puas hati ahli keluarga jouhatsu sehingga ada merasakan satu-satunya cara mereka mendapat kembali jouhatsu ialah melihat mayat tidak dituntut di rumah mayat.

Bagi sesetengah jouhatsu, bohonglah jika mereka tidak merasa sedih dan menyesal dengan apa yang berlaku lebih-lebih lagi sekiranya mereka sudah berkeluarga. Bagi Sugimoto, dia sentiasa dihantui rasa bersalah dan satu-satunya kekesalannya ialah meninggalkan anak-anaknya.

Sugimoto kini menetap di sebuah kediaman yang diuruskan perkhidmatan jouhatsu di Tokyo. Menariknya, syarikat ini turut diuruskan oleh seorang lagi jouhatsu bernama Saita (bukan nama sebenar). Dia menjadi jouhatsu bagi melepaskan diri daripada pasangannya yang suka naik tangan dan telah menghilangkan diri selama 17 tahun.

“Saya mempunyai ramai klien berbeza. Ada yang mahu melarikan diri daripada pasangan yang suka mendera, ego atau mementingkan diri sendiri. Saya tidak menilai siapa mereka. Saya tidak pernah mengatakan ‘Kes anda tidak serius’. Semua orang ada masalah masing-masing,” ujarnya.

RUJUKAN:

Lufkin, Bryan. (2020). The companies that help people vanish. BBC Worklife. https://www.bbc.com/worklife/article/20200903-the-companies-that-help-people-vanish


Kenapa Tuhan Ciptakan Paus Biru Dengan Saiz Gergasi?

Dahulu, bumi pernah dihuni oleh haiwan berstatus gergasi. Salah satunya ialah dinosaur jenis sauropod, sejenis dinosaur herbivor yang mempunyai saiz badan yang besar dan panjang. Hari ini, gergasi yang menghuni dunia berada di lautan iaitu ikan paus biru. Tetapi mengapa ikan paus biru mempunyai saiz badan yang besar?

Terdapat dua faktor yang mempengaruhi saiz ikan paus terutama paus biru. Pertama, pilihan haiwan yang membentuk diet mereka. Kedua, kaitan antara evolusi mereka dengan peningkatan kadar air laut yang kaya dengan nutrien dari dasar laut.

Ikan paus balin pertama berevolusi dengan menjadikan plankton sebagai dietnya. Tetapi bagi keturunan ikan paus lain yang dipanggil rorqual, ia menggunakan strategi makan yang dipanggil makan secara menerpa (lunge feeding). Menerusi strategi ini, ia membolehkan ikan paus jenis ini mensasarkan haiwan mangsa berbeza seperti kumpulan ikan kecil dan kril.

Tetapi bagi menjayakan strategi ini, ikan paus perlu mempunyai mulut dan badan yang besar, Strategi yang bermula sejak tujuh hingga 10 juta tahun lalu turut dibantu peningkatan kadar air laut yang kaya dengan mineral sekitar lima juta tahun lalu. Dengan bilangan haiwan mangsa yang banyak, ia dianggap resepi sempurna untuk ikan paus rorqual mencapai saiz yang besar.

Namun begitu, ia masih tidak menjelaskan mengapa ikan paus biru bersaiz amat besar. Ikan paus biru boleh mencecah 100 kaki panjang dan berat lebih 100 tan. Sementara ikan paus kedua terbesar di dunia, ikan paus sirip hanya berukuran 80 kaki panjang dan berat 60 tan.

Semua ini berpunca daripada kesan strategi makan secara menerpa (lunge feeding). Sesetengah ikan paus rorqual mula mensasarkan kumpulan ikan kecil. Ada pula memberi fokus kepada plankton. Ada juga yang bersikap fleksibel dari segi diet dan menjadi pemangsa yang bersifat oportunis.

Bagi ikan paus biru, bezanya haiwan ini dengan ikan paus lain ialah diet kril mereka. Kril sememangnya banyak tetapi ia hanya boleh diakses di kawasan perairan tertentu seperti kawasan laut kutub. Bagi mengakses kawasan perairan sebegini, ikan paus biru memerlukan pergerakan yang ekstrem dan rizab tenaga yang banyak. Ini diterjemahkan dalam bentuk badan yang besar dan kaki sirip yang kecil tetapi dinamik dalam air.

Saiz ini dimanfaatkan oleh ikan paus biru bagi mendapatkan kril tanpa sebarang masalah. Ini kerana bagi mendapatkan kril menerusi strategi makan secara menerpa (lunge feeding), ia perlu dibuat secara mengejut dan pada kelajuan pantas. Ia turut disokong dengan lemaknya yang mengandungi rizab tenaga yang banyak.

Tetapi ia kini mengundang masalah baru terutama dalam isu perubahan iklim. Dengan suhu laut yang semakin panas dan aktiviti pemburuan ikan paus, kelibat ikan paus gergasi seperti ikan paus biru semakin sukar dilihat.

Benar, akibat isu ini, spesies hidupan dari haiwan hinggalah tumbuhan sudah mula beradaptasi. Tetapi bagi ikan paus biru, satu-satunya adaptasi mereka ialah mencapai saiz yang lebih besar sekaligus keperluan makanannya juga semakin bertambah. Dengan situasi laut hari ini yang dilihat tidak lestari, mungkinkah ini era terakhir gergasi yang disaksikan manusia?

RUJUKAN

Keen, E. M. (2020, 31 Julai). Why Are Blue Whales So Gigantic?. Scientific American.


Mirror Master: Manusia Di Dalam Cermin

“Mirror, mirror, on the wall, who in this land is fairest at all?”

Ayat di atas diucapkan oleh Permaisuri Jahat di dalam filem Snow White and The Seven Dwarfs. Cermin seringkali disimbolikkan sebagai pantulan diri sendiri. Setiap pergerakan kita berlawanan di dalam cermin. Contohnya, kiri akan berlawanan dengan kanan dan begitu juga sebaliknya.

Mirror Master merupakan salah satu musuh The Flash yang berjaya menguasai prinsip asas cermin. Dia juga merupakan ahli The Rogues yang diketuai oleh Captain Cold. Alter ego Mirror Master ialah Evan McCulloch. Evan McCulloch ialah Mirror Master yang kedua. Sebelum ini, alter ego Mirror Master digunakan oleh Sam Schudder. Sam Schudder telah mati ketika Crisis on Infinite Earths.

Modus operandi Mirror Master biasanya menggunakan ilusi sebagai taktiknya untuk merompak. Kebiasaannya Mirror Master tidak akan berada di tempat kejadian. Ilusinya dicipta dengan menggunakan hologram sebagai umpan untuk memerangkap The Flash. Apabila dia hampir ditangkap, dia akan melarikan diri dengan masuk ke dalam cermin. The Flash terpaksa mengejar Mirror Master ke seluruh Central City oleh kerana lokasi Mirror Master berubah-ubah di dalam cermin.

Pembiasan cahaya, pantulan, hologram dan juga alterasi saiz adalah kebolehan Mirror Master. Disebabkan itulah dia digelar sebagai Mirror Master. Senjatanya Mirror Gun juga mampu menembak permukaan cermin sehingga mewujudkan ‘wormhole’ yang boleh membuatkan dirinya keluar masuk ke dalam cermin sesuka hati. Dengan Mirror Gun nya juga, dia boleh memerangkap seseorang ke dalam cermin. Jika cermin yang memerangkap seseorang itu pecah, maka orang yang diperangkap itu juga akan mati.

Secara asasnya, manusia tidak boleh masuk ke dalam cermin. Ini kerana cermin merupakan objek yang diperbuat daripada kaca. Kaca pula bersifat lutsinar yang membenarkan cahaya menembusinya dengan sempurna. Kita, manusia yang boleh dikategorikan sebagai objek tidak boleh masuk ke dalam cermin. Mujurlah di dalam siri The Flash, Mirror Gun diwujudkan untuk mengatasi prinsip asas cermin ini. Meskipun ia hanya fiksyen semata-mata namun sekurang-kurangnya fiksyen di dalam komik dapat menjelaskan situasi ini.

Cermin biasanya digunakan untuk melihat imej kita sama ada wajah kita cantik, kacak  atau pun tidak. Apa yang ada pada kita, itulah yang akan dipantulkan oleh cermin. Cermin bersifat ‘jujur’ kerana ia memantulkan imej kita. Namun, adakah sifat kita juga sama seperti cermin atau hanya berpura-pura di depan manusia yang lain? Tepuk dada, tanya diri sendiri di manakah sifat jujur anda.


Benarkah Maggi Berasal Dari Malaysia?

Tak kiralah kalau anda beli mi segera apa pun di Malaysia ni sama ada Indo Me ke, Mamee Express ke, Samyang ke ataupun ramen, orang Malaysia gemar menggunakan satu perkataan yang sama iaitu Maggi.

Perh, penat-penat orang tu buat nama dalam jenama mereka maggi juga dapat nama? 😂 Yup begitulah Malaysia.

Mi segera daripada Maggi telah berjaya menanam pemikiran di Malaysia bahawa apapun mi segera di luar sana semuanya itu maggi. Sampaikan ada orang Malaysia menganggap bahawa Maggi ini sebenarnya berasal daripada Malaysia.

Realitinya tidak. Maggi ini sebenarnya diambil sempena nama penggasas kepada maggi itu sendiri bernama Julius Maggi berasal dari Switzerland. Tujuan asal penciptaan Maggi adalah untuk menghasilkan makanan enak, berkhasiat dan mudah disediakan dengan pantas untuk golongan pekerja. Hal ini kerana pada ketika itu, golongan wanita tidak sempat menyediakan makanan berkhasiat untuk keluarga disebabkan komitmen kerja.

Jadi mengambil cadangan daripada rakannya Dr Fridolin Schuder, beliau telah menghasilkan sejenis tepung daripada kacang.

Pada tahun 1885 beliau mula menjual sup segera dan mencipta penambah perasa seperti sos dan perisa yang lain pada tahun-tahun berikutnya.

Jenama ini berkembang ke rantau eropah dan akhirnya pada tahun 1947, syarikat Induk Maggi telah bergabung dengan Nestle.

Di Malaysia, produk awal yang diperkenalkan melalui jenama maggi ialah sos tomato dan sos cili pada tahun 1969.

Selang 2 tahun kemudian barulah mi segera berperisa kari diperkenalkan. Dengan menggunakan tagline “dua minit” ketika itu, mi segera berperisa kari maggi ketika itu menjadi satu fenomena buat rakyat Malaysia.

Kini, produk maggi terus mengalami perubahan dan berevolusi dengan pengenalan beberapa produk tambahan untuk menambat hati penggunanya.

Walaupun Maggi terus berevolusi bukan sahaja pada produk mi segera sahaja tapi rakyat Malaysia lebih gemar menggunakan istilah maggi bagi merujuk kepada mi segera.

Artikel ini disumbangkan oleh Nur Firdaus yang merupakan graduan Ijazah Sarjana Muda Sains Sosial dan Kepujian (Sejarah), Universiti Malaysia Sabah.

#uniknyamalaysia

RUJUKAN:

Nestle. The Magic of Maggi. The magic of Maggi | Nestlé Global (nestle.com).

Maggi. About Us. About Us and Our History | Official MAGGI® (goodnes.com).

Sinar Harian. 13 Januari 2021. Banyak Jasa Mi Segera. Banyak jasa mi segera (sinarharian.com.my)


Saddam Hussein VS Ayatollah Khomeini

Kebangkitan Ruhollah Khomeini di Iran menimbulkan masalah yang jauh lebih besar buat rantau tersebut. Ia merupakan kemenangan besar buat agama. Sekalipun ada perbezaan ketara yang memisahkan Sunni dan Syiah, Islam tetap mendapat nama.

Dan pendekatan ini mencabar nasionalisme Arab yang dipelopori beberapa pemimpin terkemuka seperti Gamal Abdel Nasser, Muammar Gaddafi dan Parti Ba’ath. Pada zaman tersebut, dua republik memeluk Ba’athisme. Kedua-duanya berjiran, iaitu Iraq dan Syria masing-masing dibawah Saddam Hussein dan Hafez al-Assad.

Sungguhpun begitu, Assad bukan masalah Tehran kerana jauh dari sempadan barat Iran – dan juga perkongsian pemikiran Syiah (jika memainkan peranan). Khomeini dan Saddam menguasai negara masing-masing bermula tahun 1979 secara rasmi.

Pemimpin sebelum Saddam pula terlalu uzur untuk menjalankan amanah. Jadi buat beberapa tahun sebelum itu, Saddam sudah terlibat dalam pentadbiran luar dan dalam Iraq. Jadi semasa rakyat Iran menentang monarki Pahlavi, pentadbiran Baghdad sebenarnya digerakkan Jeneral Saddam Hussein yang melihat Reza Pahlavi sebagai musuh (Karsh, 2002).

Kebencian Iraq terhadap Iran disambung dibawah kedua-dua pemimpin. Melihat wajah Khomeini, tentu sekali semua tahu kelantangannya apabila berkaitan dasar luar negara. Malah apabila Revolusi Iran berlangsung, Iraq khuatir jika populasi Syiah dalam negara akan bangkit menentang kuasa Baghdad juga.

Kerisauan ini terbukti mempunyai asas selepas Khomeini menjadi Pemimpin Agung Iran. Sepertimana Iran menggulingkan Reza Pahlavi, Khomeini meminta rakyat Iraq menggulingkan kerajaan Ba’ath (Renfrew, 1987). Saddam kemudiannya memuji Revolusi Iran dan menggesa persahabatan antara dua negara ini.

Gesaan persahabatan diludah Khomeini yang masih nekad mengisytiharkan revolusi Islam di Iraq. Dan Saddam pun terkejut. Jelas sekali takkan mungkin Iran berdamai dengan Iraq. Khomeini pula tahu cara hidup Syiah di Iraq. Beliau sendiri pernah menetap di Najaf selepas diusir Reza Pahlavi. Maka Iran sudah mengisytiharkan pep3rangan pada waktu ini, cuma belum rasmi lagi.

Saddam pula mengidamkan sebuah wilayah Iran yang kaya dengan sumber minyak mentah. Jika Khuzestan diserap masuk, tentu sekali Iraq mempunyai akses lebih besar di Teluk Parsi.

Khuzestan menjadi jendela bagi Saddam untuk mendapatkan gelaran adikuasa rantau buat Iraq. Gelaran sedemikian ialah suatu perkara yang penting, kerana Saddam ingin menandingi Mesir sebagai Ketua Dunia Arab (Britannica, 2012). Iran pula baru mengharungi demam revolusi. Ramai dalam politik Iran yang berpura-pura setia pada Khomeini.

Contohnya Shahpour Bakhtiar dan Gholam Ali Oveissi yang memberi nasihat kepada Saddam berkaitan kelemahan Khomeini. Iran pula mahu kepala Bakhtiar yang pernah melancarkan usaha r4mpasan kuasa terhadap Khomeini. Jadi Saddam percaya bahawa pada tahun 1980, Khuzestan boleh menjadi milik Iraq.

Malah Saddam mendapat sokongan politik dan logistik daripada dua pihak yang Khomeini gelar syaitan. Syaitan Besar (Amerika Syarikat) tidak mahu Dunia Arab tenggelam dengan revolusi Islam dimulakan Iran. Syaitan Kecil (Kesatuan Soviet) hanya mahu kepentingan untuk komunisme yang dikembirikan di Iran.

Maka sangkaan pep3rangan akan dimenangi Iraq dalam tempoh lapan bulan meleset. P3rang Dunia Pertama terjadi semula di semua medan pertempvran Iran dan Iraq. Malah Khomeini juga menjanjikan syurga buat semua yang gugur demi Revolusi Islam. Jadi ramai (termasuk kanak-kanak) rela m4ti demi Iran (Wood, 2015).

Selama lapan tahun Iran dan Iraq bertukar-tukar juadah p3rang. Rakyat Iran pun membuat “human wave” dalam kumpulan 22 anggota. Gerombolan ini diambil daripada Angkatan Basij yang mencecah 20 juta anggota daripada 12 hingga 70 tahun – tanpa latihan mencukupi dan peralatan bersesuaian.

Iran paling teruk dikerjakan p3rang. Khomeini enggan mengambil hutang untuk membiayai pep3rangan kerana menentang riba. Jadi Tehran menggunakan keuntungan eksport selepas kehabisan wang.

Tetapi kutipan eksport pun menguncup daripada AS$20 bilion ke AS$5 bilion. Iran semakin bankrap, dan populariti Khomeini agak terjejas kerana keghairahannya dalam menularkan Revolusi Islam di Iraq.

Khomeini sudah tidak mampu menarik bakal-bakal syahid lagi. Maka Iran pun menerima tawaran gencatan senjata pada tahun 1988. Kedua-dua negara gagal mencapai sasaran lapan tahun lalu.

Sebanyak AS$350 bilion dibazirkan begitu saja. Dan Iran kehilangan dua juta orang daripada populasi keseluruhan.

RUJUKAN:

Britannica. (2012, Oktober 28). Britannica Online Encyclopedia: Saddam Hussein. Retrieved from http://www.britannica.com/EBchecked/topic/277539/Saddam-Hussein/284496/Presidency

Karsh, E. (2002, April 25). The Iran-Iraq (ditapiskan) 1980-1988. Osprey. Halaman 12.

Renfrew, N.M. (1987). Who Started the (ditapiskan)? Foreign Policy. Halaman 98.

Wood, G. (2015, Disember 29). The Iran-Iraq (ditapiskan), by Pierre Razoux. The New York Times. Retrieved from (Request Link).


Guna Gas Halunisasi Untuk Pastikan Kesetiaan Ahli Puak

Kebiasaannya, bagi mendapatkan kesetiaan dalam sesebuah organisasi/kumpulan, ia diraih dengan cara tindakan baik/keperwiraan, insentif atau ugutan. Tetapi bagi orang Wari/Huari, cara mereka mengekalkan kesetiaan ialah dengan memberi sejenis halusinogen yang dikenali sebagai vilca.

Ini berdasarkan penemuan 16 biji vilca dan sisa sejenis minuman yang diperbuat daripada buah yang ditapai iaitu chicha de molle. Kesemua artifak ini ditemui di Quilcapampa, sebuah tapak arkeologi di selatan Peru.

Penduduk yang tinggal di Quilcapampa ialah orang Wari/Huari dengan kebudayaan mereka berkembang antara 500 hingga 1000 Masihi. Disebabkan mereka tidak menggunakan sistem bertulis, tiada rekod bertulis yang menerangkan perihal mereka wujud. Walaupun vilca digambarkan dalam bentuk imej di tapak-tapak Wari, ini merupakan kali pertama biji vilca ditemui oleh pengkaji arkeologi.

Vilca ialah sejenis bahan psikoaktif yang boleh mengakibatkan penggunanya mengalami halusinasi. Bila ia dicampur dengan chicha de molle, kesannya jauh lebih kuat berbanding mengambil vilca sahaja. Halusinasi yang dialami akan membolehkan mereka merasai pengalaman spiritual.

Penulis kajian merangkap kurator Arkeologi Dunia Baru, Muzium Diraja Ontario, Justin Jennings menambah vilca juga turut digambarkan sebagai cara orang Wari/Huari hampir dengan dewa-dewi mereka.

Begitupun, mendapatkan vilca dan membawanya ke Quilcapampa bukan sesuatu yang mudah. Ini kerana vilca hanya boleh didapati sama ada di kawasan hutan tropika atau di sebelah timur Pergunungan Andes. Satu-satunya cara ia boleh dibawa ke Quilcapampa ialah menerusi aktiviti perdagangan jarak jauh.

Para pemimpin Wari mempunyai akses terhadap vilca dan menggunakan kelebihan tersebut untuk meraih kepercayaan dan kesetiaan penduduk tempatan. Caranya ialah dengan mengadakan jamuan besar-besaran dengan penduduk diberi vilca dan chicha de molle. Menurut Matthew Biwer dari Kolej Dickinson, Pennsylvania, cara ini menyebabkan penduduk tempatan merasa terhutang budi kepada tuan rumah jamuan mereka.

Ketika ini, pasukan pengkaji sedang menganalisis isotop pada vilca yang ditemui. Ini bagi membolehkan mereka menentukan lokasi sebenar vilca sekaligus menentukan laluan perdagangan yang membawa ke Quilcapampa.

RUJUKAN

Jarus, O. (2022, 9 Februari). Wari leaders used hallucinogen to keep followers loyal 1,200 years ago, archaeologists say. Live Science.

Sumber gambar: Lisa Milosavljevic


Fatehpur Sikri: Kota Merah Kebanggaan Sultan Akbar

Dinasti Mughal ialah satu-satunya dinasti India muslim yang mencapai fasa kgemilangan dengan pembangunan kota yang pesat, terutamanya pembinaan bagunan dan monumen yang menerapkan unsur budaya Arab-Islam. Taj Mahal ialah antara binaan agung yang ‘lahir’ dari kegemilangan dinasti Mughal ini sehingga istana ini menjadi terkenal seantero dunia.

Tapi, tahukah anda yang selain Taj Mahal, ada satu binaan yang tidak kurang juga terkenal dalam kalangan warga India itu sendiri, sehingga binaan ini dianggap sebagai ‘mutiara’ yang tersembunyi. Binna yang saya maksudkan ialah kota kuno bernama Fatehpur Sikri yang lokasinya berada sejauh 37 kilometer dari barat daya kota Agra. Apa yang menariknya kota kuno ini sehingga mampu setanding dengan Taj Mahal?

Sejarah bermula sebelum wujudnya Fatehpur Sikri lagi. Kota tersebut dahulunya ialah sebuah penempatan untuk masyarakat India pada Zaman Gangsa budaya Indo-Aryan, kira-kira tahun 1200 hingga 800 SM. Penempatan ini kemudian dikembangkan menjadi sebuah kota ketika zaman pemerintahan Empayar Shunga pada tahun 185 hingga 73 SM. Masuk abad ke-7 Masihi, Sikri dikuasai oleh subetnik India pahlawan dari utara dan selatan India bernama Sikarwar Rajput.

Sikri kemudian di bawah pemerintahan kerajaan Kesultanan Delhi pada tahun 1206. Ketika dinasti Khilji yang berbangsa Turki-Afghan memegang tampuk pemerintahan Kesultanan Delhi pada tahun 1290 hingga 1320, dinasti ini membina banyak masjid di seluruh penempatan Sikri. Setelah Kesultanan Delhi tumbang oleh pengasas Empayar Mughal bernama Babur, Sikri sekaligus menjadi milik Sultan Babur.

Babur begitu menyukai kota yang subur dan terletak di tebing Sungai Yamuna ini sehingga baginda menamakan kota ini dengan nama ‘Shukri’ yang bermaksud berterima kasih dalam Bahasa Arab. Sejarawan tempatan percaya bahawa nama Sikri sebenarnya sebutan pelat Babur yang menyebut kata Shukri. Baginda dan puteranya bernama Humayun sangat menyukai kota ini kerana suasananya yang tenang berbanding kota-kota lain terutamanya ibu kota Mughal iaitu Agra yang amat pesat dengan keramaian.

Sikri begitu indah dengan banyak taman bunga yang menghiasi penempatan dan masjid-masjid. Taman yang meluas seluas pandangan inilah mengapa sejak dinasti Khilji yang memerintah Kesultanan Delhi sangat memajukan kota ini, kemudian menjadikannya sebagai pusat pentadbiran yang penting.

Masuk fasa pemerintahan Akbar pada tahun 1542, baginda membina tembok dan istana di Sikri, kemudian menamakan kota tersebut dengan nama ‘Fatehpur Sikri’ yang bermaksud kota kemenangan, atas sambutan baginda berjaya menakluk wilayah Gujarat pada tahun 1573. Akbar menjadikan Fatehpur Sikri sebagai pusat pemerintahan Mughal dan banyak meluangkan masa mencantikkan kota ini.

Akbar memastikan Sikri dijadikan sebagai ibu kota yang boleh dinikmati oleh golongan pelbagai kasta, bermula dari kerabat diraja, tentera, rakyat, sehinggalah kelas hamba. Yang uniknya dalam projek mencantikkan Fatehpur Sikri, baginda menggunakan batu pasir merah sebagai bahan asas membina bangunan agar ibu kota ini dipandang sebagai kota serba merah.

Antara binaan-binaan yang berjaya baginda laksanakan ialah pembinaan dewan himpunan iaitu Diwan-e-Khas yang bermaksud dewan khas untuk pertemuan antara sultan dengan para pembesar dan pengutus. Dewan kedua pula ialah Diwan-e-Aam yang bermaksud dewan am untuk perhimpunan antara sultan dengan rakyat.

Terdapat juga binaan lain yang gah seperti Gerbang Agra di mana gerbang ini dibina sebagai jalan masuk ke Diwan-e-Aam dan kedudukan gerbang ini menghadap ke kota Agra. Gerbang Buland Darwaza di selatan Fatehpur Sikri juga adalah binaan Akbar yang masih utuh, gerbang yang memperingati kejayaan baginda menguasai Gujarat.

Selain Buland Darwaza, sebuah tempat rehat bernama khangah dibina sebagai penghormatan kepada tokoh Sufi yang berpengaruh pada waktu Akbar memerintah iaitu Sheikh Salim Chishti. Khangah ialah bagunan dikhaskan untuk para Sufi bertemu. Walaupun khangah dibina dengan fungsi sebegitu, Sheikh Salim sentiasa membenarkan para pengemis dan warga miskin untuk datang berehat sehingga seorang penukang batu sudi membina masjid di sebelah khangah Salim.

14 tahun Fatehpur Sikri menjadi ibu kota Mughal, Fatehpur Sikri diabaikan pada tahun 1585 selepas menjadikan kota Lahore sebagai ibu kota baru. Masuk tahun 1803, kota ini digunakan oleh penjajah British sebagai pusat pentadbiran dan ketenteraan Syarikat Hindia Timur Inggeris (SHTI) sehingga tahun 1850. Akhirnya, kota serba merah ini diisytiharkan sebagai Tapak Warisan Dunia UNESCO pada tahun 1986.

Kalau anda berminat dengan sejarah Islam di India. kami nak cadangkan buku kami, MUGHAL: MUTIARA ISLAM DI INDIA. Boleh beli di Shopee kami di: https://bit.ly/3FcHqQw

RUJUKAN:

Sahir. 11 February 2023. The Majestic Legacy of Fatehpur Sikri: A Masterful Mughal City. Ancient Origins.

Andrew Petersen (11 March 2002). Dictionary of Islamic Architecture. Routlegde. p. 82.

Rezavi, Syed Ali Nadeem (2013). Sikri before Akbar. Oxford University Press.

Keene, Henry George (1899). “Fatehpur Sikri”. A Handbook for Visitors to Agra and Its Neighbourhood (Sixth ed.). Thacker, Spink & Co.


Tipu Diri Kena Cµlik Sebab Nak Lari Dari Perkahwinan

Perkahwinan adalah idaman ramai orang. Alam Melayu menantinya bagaikan kelengkapan fitrah. Dunia Barat pula mengimpikannya kerana lama anggap satu kejayaan peribadi.

Cukup lafaz, mulalah fasa lebih manis daripada madu… sebelum sedar diri dua-dua perangai macam Degawan dan Nenek Kebayan. Benda sama jadi di Malaysia. Benda sama jadi di Indonesia. Benda sama jadi di Amerika Syarikat.

Ada yang bertelingkah, berper.ang dingin dan berbµnµh-bµnµhan. Namun ada yang bercinta bagai nak rak… tetapi tiba-tiba bawa alasan entah apa-apa.

Macam “kita pµtµs sebab mak saya terima pinangan orang lain. Saya tak tahu pun. Kad kahwin pun dah edar. Saya serius tak tahu mende pun.”

Memang cincau betul.

Kejadian sebegini bukan berlaku di Malaysia saja. Amerika Syarikat pun ada, cuma alasannya lain sampai masuk dalam The Washington Post dan CNN-TV.

Memperkenalkan Pengantin Yang Melarikan Diri

Jennifer Wilbanks dan John Mason memang dua merpati sejoli. Mereka jatuh cinta dan berhubung mesra begitu lama. Dan kedua-dua pihak (dan keluarga) bersetuju untuk kahwin pada 30 April 2005.

Segala persiapan sudah dibuat. Tiba-tiba pada 26 April, Jennifer pula hilang. Apabila hilang, memang spekulasi teruklah. Pihak media bermain andaian, sampai ada yang tergamak cakap John membµnµh Jennifer.

Macam ayam tiada kepala dibuatnya. John dalam keadaan panik sentiasa takut, risau, resah dan gelisah sampai bajunya sentiasa basah. Nasibnya baik kerana spekulasi bµnµh hanya bertahan selama tiga hari sahaja.

Pada 29 April, Jennifer menghubungi John daripada Albuquerque, New Mexico. Terkejut beruk John dibuatnya – Jennifer dicu.lik seorang lelaki berbangsa Hispanik yang telah mence.marinya (Texeira, 2005). Cuma pengakuan ini sangat pelik kerana:

Tetapi pihak Biro Penyiasatan Persekutuan (FBI) Amerika Syarikat menghidu sesuatu yang tidak kena. Banyak persoalan berselirat dalam fikiran. Contohnya, kenapa penc.µlik susah payah ambil dan lepas? Kenapa di Albuquerque? Kenapa itu? Kenapa ini?

Faham-faham sajalah akal penyiasat yang dibayar gaji sangat tinggi. Bertubi-tubi FBI menghen.tam Jennifer, sampai akhirnya mereka diberitahu perkara sebenar.

Tiada siapa yang menc.µlik Jennifer pun. Jennifer katanya hanya perlu masa dan ruangan sahaja untuk keluar daripada tek.anan pra-perkahwinan. Walaupun sudah masuk dalam wad mental, Jennifer masih tidak terlepas daripada tµdµhan “false statement” (CNN, 2005).

Tetapi beberapa hari kemudian, keluarga Wilbanks mencapai persetujuan dengan perbandaran Duluth. Jennifer hanya perlu bayar AS$13,000 sebagai kos ganti rugi.

Saman-Menyaman Macam Penyamµn

Tindakan Jennifer Wilbanks memang menghan.cµrkan mahligai perkahwinan yang belum didirikan pun lagi. Cerita belum habis. Jennifer mengemukakan perintah saman terhadap John Mason.

Rumusan saman:

Pada Jun 2010, Jennifer mengumumkan yang beliau sedang berkawan dengan seorang pengusaha landskap bernama Greg Hutson yang sudah dua kali bercer.ai (Cook, 2010).

RUJUKAN:

CNN. (2005, Mei 26). ‘Runaway bride’ (ditapiskan) with making false statement.

Cook, W. (2010, Jun 23). (ditapiskan) Bride Jennifer Wilbanks Finds Love. National Ledger.

Texeira, J. (2005, Mei 6). Fleeing bride-to-be’s tale opens old racial (ditapiskan). NBC News.


Knights Hospitaller: Dari Hospital Ke Medan Perang

Hospitaller merupakan antara pasukan ketenter4an elit yang memainkan peranan penting ketika era Per4ng Salib yang tercetus antara dunia Islam dan Kristian. Pasukan ini dikenali dengan pelbagai nama, bergantung kepada kedudukan wilayah penguasaan mereka.

Nama asal tenter4 elit ini ialah Hospitallers of St. John of Jerusalem (1113-1309). Setelah berjaya menaw4n Rhodes pada 1309, ia dikenali sebagai Knights of Rhodes. Kemudian apabila mereka menduduki Malta, dikenali sebagai Knights of Malta (1530-1798).

Kini, Hospitallers kekal wujud dengan nama rasminya Sovereign Military and Hospitaller Order of St John of Jerusalem, of Rhodes, and of Malta. Mereka diiktiraf oleh Holy See sebagai sebuah entiti berdaulat yang mempunyai passport mereka yang tersendiri.

Sejarah Penubuhan

Tidak seperti tenter4 elit yang lain seperti Templars dan Teutonic yang wujud pasca penawanan Jerusalem 1099, Hospitaller telah wujud sebelum daripada itu lagi. Hospitaller bermula sebagai sebuah hospital di Jerusalem di mana mereka memberikan rawatan perubatan kepada pesakit dan jemaah Kristian yang menziarahi Tanah Suci.

Hospital ini didirikan oleh para pedagang Itali dari Amalfi, salah seorangnya ialah Mauro of Pantaleone. Ia dinamakan St John sempena mengambil nama Gereja St John dimana lokasi mereka beroperasi.

Setelah Jerusalem berjaya ditaw4n oleh tenter4 Salib pada 1099, ketua Hospitaller, Gerard telah memperluaskan cawangan hospitalnya ke Eropah bagi memudahkan perjalanan jemaah yang menziarahi Tanah Suci.

Pada 15 Februari 1113, Hospitaller telah ditubuhkan secara rasmi melalui pengisytiharan papal bull oleh Pope Paschal II. Hal ini bermakna mereka merupakan sebuah entiti yang bebas tanpa bernaung di bawah mana-mana autoriti asing kecuali Pope. Persis seperti Templars, mereka juga bebas untuk menubuhkan markas di mana-mana kerajaan Kristian.

Setelah Raymund de Guy mengambil alih kepimpinan pada 1120, beliau telah menjadikan Hospitaller sebagai sebuah pasukan yang bersifat militer. Namun, tugas merawat di hospital masih dilaksanakan oleh mereka.

Hospitaller kemudiannya berkembang sebagai sebuah pasukan ketenter4an elit yang sangat digeruni musuh. Mereka juga bertugas dalam melindungi perjalanan para jemaah yang menuju ke Jerusalem, persis seperti Templars.

Sifat Hospitaller

Hospitaller merupakan sepasukan tenter4 yang amat mementingkan kehidupan yang zuhud. Untuk mengenali mereka sangat mudah. Mereka mengenakan pakaian serba hitam dan mempunyai logo salib 8 bucu berwarna putih. Mereka dilarang memakai pakaian berwarna-warni kerana bagi mereka, itu merupakan tanda riak.

Malah mereka juga diharamkan daripada memakai pakaian yang diperbuat daripada kulit binatang.

Pada awal-awal penubuhan, mereka telah melancarkan semboyan ke seluruh Eropah dalam usaha untuk merekrut ahli-ahli baru. Bagi sesiapa yang mahukan gaya hidup yang zuhud dan berbakti kepada Tuhan, sambil menjadi seorang tenter4 di Tanah Suci, amatlah dialu-alukan untuk menyertai pasukan ini.

Antara syarat untuk menyertai ialah seseorang perlu bersih dari rekod jenayah, tidak berhutang serta bersedia menjalani kehidupan sederhana. Para Hospitaller diwajibkan untuk mengenakan pakaian seminimal yang mungkin. Mereka juga perlu memandikan pesakit serta membersihkan tempat tidur sehinggalah para pesakit sihat.

Hospitaller Dalam Bidang Rawatan

Dalam kesibukan berperang, Hospitaller tetap tidak menyisihkan tugas asal mereka iaitu merawat pesakit di hospital mereka. Ketika zaman pemerintahan Salib di Jerusalem, hospital mereka mampu memuatkan kira 1000 pesakit dalam satu-satu masa.

Ketika puak Salibi menang ke atas Salahuddin dalam Pertempur4n Montgisard 1177, dilaporkan Hospitaller menerima seramai 750 tenter4 yang cedera serta penambahan 900 lagi pesakit biasa. Ini menggambarkan kemampuan hospital tersebut dalam menampung jumlah pesakit yang begitu ramai.

Mereka yang berkhidmat di hospital rata-rata merupakan golongan terpelajar yang merupakan lepasan dari universiti abad pertengahan.

Hospitaller juga menyedikan khidmat ambulans di mana mereka akan mengutamakan orang-orang miskin yang tiada wang untuk pergi ke hospital. Mereka akan menjemput pesakit dari rumah dan dihantar terus ke hospital. Hospitaller juga mempunyai tenaga jururawat yang ramai.

Fungsi Hospitaller tidak terbatas dalam bidang rawatan sahaja, malah mereka juga telah mendirikan rumah anak yatim serta pusat asuhan kanak-kanak. Di rumah anak yatim, mereka akan dibesarkan dari bayi dan diberi pendidikan sehinggalah menginjak dewasa.

Bukan itu sahaja, Hospitaller juga telah mendirikan food bank bagi membantu orang-orang miskin yang kelaparan. Masyarakat yang memerlukan bantuan makanan hanya perlu beratur dan makanan akan diberi oleh penjaga pusat berkenaan.

Hospitaller Di Medan Per4ng

Hospitaller beransur-ansur menjadi kaya apabila para bangsawan dari Eropah mula menyertai dan mendermakan harta mereka. Dengan kekayaan ini, mereka telah menaiktaraf kemampuan senjata mereka dan menubuhkan markas bagi melatih tentera.

Di Timur Tengah sahaja, mereka mempunyai 25 buah kubu pertahanan.

Hospitaller merupakan aktor yang penting terutamanya dalam mempertahankan kerajaan Salib di Timur Tengah. Setelah puak Salibi berjaya mengukuhkan penguasaan mereka di Levant, mereka menerima pelbagai anc4man daripada kuasa-kuasa Islam yang lain.

Maka dengan itu pada 1142, Count Raymond II (pemerintah Tripoli) telah mengurniakan lima buah kubu pertahanan (Crac de Chevaliers, Anaz, Talkalakh, Qalaat el Felis dan Mardabech) untuk diduduki oleh Hospitaller. Mereka ditugaskan untuk menjaga perbatasan negeri Salibi daripada anc4man tenter4 Islam, terutamanya dinasti Zangi yang berpusat di Mosul.

Hospitaller dikenali kerana kemampuan unggul mereka di medan per4ng. Mereka merupakan sebuah pasukan yang sangat tersusun dan mempunyai tahap kesiap siagaan yang tinggi. Hal ini menjadikan mereka sangat reaktif terhadap mobiliti dan taktik tenter4 Islam yang pada ketika itu lebih superior berbanding puak Salibi.

Malah Salahuddin sendiri menjanjikan ganjaran bagi mana-mana tentera Islam yang berjaya menangkap Hospitaller hidup-hidup.

Sistem pentadbiran ketenter4an Hospitaller juga bersifat efisien dimana mereka mempunyai rangkaian logistik yang luas dengan berlambaknya pos di seluruh Eropah. England dan Perancis sejak dulu man-power terbesar bagi Hospitaller. Kemampuan dari segi dana, bekalan serta proses merekrut tenter4 menjadikan prestij Hospitaller meningkat naik dari masa ke masa.

Pasca Jerusalem 1187

Setelah Salahuddin berjaya mer4mpas Jerusalem pada 1187, baginda telah memberi tempoh selama setahun kepada Hospitaller bagi membersihkan operasinya di Jerusalem. Hal ini bagi memastikan kesemua pesakit di Jerusalem dapat dipindahkan dengan cermat dan selamat.

Hospitaller kemudiannya memindahkan pusat pentadbirannya ke Margat, lalu tidak lama selepas itu beralih ke Acre pada 1197. Acre pada waktu itu merupakan kota terkahir yang dimiliki oleh puak Salibi sebelum ianya jatuh ke tangan Kesultanan Mamluk pada tahun 1291. Dengan kejatuhan Acre, mereka terpaksa berpindah lagi nak kali ini ke Limassol, Cyprus.

Pada tahun 1309, Hospitaller telah berjaya menduduki Rhodes dan seterusnya berjaya menubuhkan sebuah kerajaan yang berdaulat. Hospitaller telah berjaya membangunkan Rhodes sebagai sebuah kuasa maritim yang digeruni di Laut Mediterranean. Ketika inilah mereka dikenali sebagai Knights of Rhodes.

Kerajaan Rhodes yang dipimpin Hospitaller telah menjadi anc4man kepada kapal-kapal orang Islam selama lebih dua abad. Sebagai sebuah kerajaan Kristian yang paling timur, mereka dianggap perisai utama dalam mengekang kekuasaan orang Islam daripada terus maju ke Eropah.

Kejatuhan Rhodes 1522

Menjelang abad ke-15, Uthmaniyyah telah menjadi watak penting dalam dunia Islam sebagai sebuah empayar yang sangat kuat. Uthmaniyyah juga telah berjaya membentuk sebuah angkatan armada yang paling ampuh di perairan Mediterranean.

Menyedari keperluan untuk menaw4n Rhodes, Sulaiman Al Qanuni (atau The Magnificent di Barat) telah bertindak mengepung Rhodes selama enam bulan lamanya. Baginda akhirnya berjaya menaw4n Rhodes pada 22 December 1522 apabila Hospitaller bertindak menerima terma-terma perjanjian.

Ahli-ahli Hospitaller dibenar untuk meninggalkan Rhodes secara beransur-ansur. Pada 1 Januari 1523, saki baki Hospitaller kesemuanya telah meninggalkan kepulauan tersebut dan menuju ke benua Eropah. Selama tujuh tahun lamanya, Hospitaller bergerak tanpa kewujudan pusat pentadbiran.

Era Baru di Malta

Namun pada tahun 1530, Charles V berkenan untuk mengurniakan Kepulauan Malta kepada Hospitaller dengan syarat-syarat yang tertentu. Maka ketika ini pasukan tersebut dikenali sebagai Knights of Malta. Setelah berjaya menduduki Malta, Hospitaller terus menerus membantu kerajaan Kristian dalam memerangi kuasa Muslim dalam Per4ng Salib.

Namun, anc4man Uthmaniyyah tidak akan putus selagi mana nafsu besar bangsa Turki untuk menguasai seluruh perairan Mediterranean tidak tercapai. Maka pada tahun 1565, Sulaiman Al Qanuni telah mengerahkan kekuatan armada lautnya untuk mengepung Malta. Namun, pengepungan ini menemui kegagalan. Malta berjaya dipertahankan oleh Hospitaller.

Peranan Hospitaller dalam membantu kerajaan Kristian dalam medan peperangan diteruskan dalam Pertempur4n Lepanto 1571. Dalam per4ng laut ini, Pakatan Kristian yang dibentuk oleh Pope Pius V telah berjaya menewaskan armada Uthmaniyyah.

Hampir keseluruhan armada Uthmaniyyah lumpuh akibat daripada kekalahan dalam Pertempur4n Lepanto. Sejak dari kemenangan bermakna itu, kedudukan Hospitaller di Malta telah bertahan buat beberapa abad seterusnya.

Hospitaller Memasuki Era Moden

Setelah kedudukan Hospitaller di Malta semakin kukuh, ia beransur-ansur mengurangkan fungsi militernya dengan lebih menfokuskan usaha dalam bidang rawatan perubatan. Pada 1798, Napoleon telah bertindak menaw4n Malta dalam ekspidisi jajahannya ke Mesir. Namun setelah Perjanjian Paris 1814 dimeterai, kepulauan Malta menjadi hak milik kerajaan British.

Hospitaller tidak terbubar walaupun kini mereka tidak mempunyai wilayah penguasaaan.

Pope telah mengambil alih pentadbiran Hospitaller pada tahun 1879 di Rom, Itali. Satu perlembagaan baru telah dirangka pada tahun 1961 bagi menetapkan sistem pentadbiran Hospitaller dan seterusnya mengisytiharkan secara rasmi pada tahun 1966.

Pada hari ini, Hospitaller dikenal secara rasmi sebagai Sovereign Military and Hospitaller Order of St John of Jerusalem, of Rhodes, and of Malta. Mereka lebih menfokuskan kepada usaha kesukarelawanan dan bidang rawatan perubatan. Malah St John Ambulance juga merupakan salah satu cabang daripada Hospitaller.

Walaupun mereka bukan lagi sebuah entiti politik, tetapi mereka masih diiktiraf sebagai sebuah organisasi yang berdaulat. Mereka boleh mengeluarkan passport, duit syiling dan stem yang tersendiri. Hospitaller juga memegang status sebagai pemerhati tetap dalam Pertubuhan Bangsa-Bangsa Bersatu.

RUJUKAN:

Hospitallers. https://www.britannica.com/topic/Hospitallers

Mark Cartwright (24 August 2018). Knights Hospitaller .https://www.ancient.eu/Knights_Hospitaller/

(Early) Knights Hospitaller: 10 Things You Should Know, https://www.realmofhistory.com/2018/07/23/facts-early-knights-hospitaller/

Knights Hospitaller: Origins. https://www.youtube.com/watch?v=VSnt1ATgYRo


Kenapa Buli Berlaku?

Kita semua pernah alami situasi buli, sama ada sebagai mangsa atau pembuli. Tak kira masa atau tempat, sama ada di pejabat, sekolah atau jalan raya, zaman persekolahan atau alam pekerjaan, ia sentiasa berlaku. Ada insiden buli yang kejam sehingga membawa kepada kehilangan nyawa seperti kes Allahyarham Zulfarhan Osman yang berlaku sebelum ini. Walaupun perbuatan ini menimbulkan kemarahan dan kecaman ramai pihak, ada juga yang menyatakan buli sebenarnya bagus untuk membina perwatakan dan peribadi manusia. Dalam siri pertama artikel ini, mari kita selami maksud sebenar buli, beza buli dengan ragging, jenis buli dan punca si pembuli menjadi pembuli hari ini.

Bila kita berbicara tentang buli, apa sebenarnya itu buli? Mengikut definisi Kamus Dewan Edisi Keempat, buli bermaksud perbuatan mendera, mempermainkan atau menakutkan orang yang lemah dengan niat menggertak, mempermainkan dan menakutkan individu atau kumpulan tersebut. Ada kata buli itu sama seperti ragging tapi hakikatnya kedua-duanya berbeza. Ragging tidak memfokuskan kepada individu tertentu, sebaliknya ia menguji ketahanan dari segi emosi atau fizikal si penerima dan selalunya dilakukan dalam proses inisiasi atau latihan bina semangat. Sementara buli pula lebih kepada penderaan dengan niat memalukan atau mendatangkan kecederaan secara fizikal, mental dan emosi. Dan buli difokuskan kepada seseorang atau sesebuah kumpulan di mana ia dilakukan secara berulang-kali. Namun, ramai yang menganggap buli dengan ragging, maka tidak hairanlah ada sesetengah masih cuba menjustifikasikan perbuatan buli walaupun ia dianggap kontroversi dan tidak sensitif.

Kita anggap buli ini terhad kepada perbuatan fizikal semata-mata. Maaf, ia lebih daripada itu. Buli boleh juga berlaku secara mental dan emosi dan ia sukar dikesan berbanding buli dari segi fizikal. Perbuatan buli secara fizikal boleh dikesan menerusi kesan-kesan penderaan seperti lebam, calar atau luka pada bahagian badan, ada yang sampai ke tahap parah dan mendatangkan kematian. Bagi buli berbentuk mental dan emosi, ia boleh dilihat melalui perubahan tingkah laku individu yang dibuli. Individu sebegini bukan saja mengalami kemurungan melampau tetapi juga enggan bergaul dengan orang lain dan paling ekstrem, membunuh diri.

Kita tertanya-tanya mengapa si pembuli sanggup melakukan perbuatan sebegini rupa terhadap manusia lain. Jawapannya boleh dilihat dalam beberapa insiden yang berlaku di serata dunia. Sesetengah daripada mereka menganggap ia cara terbaik untuk mendapat penghormatan dan penerimaan daripada seseorang individu atau kumpulan tertentu. Pada pandangan mereka, apa mereka lakukan langsung tidak mendatangkan mudarat kerana mereka hanya mengikut saja apa yang orang lain lakukan. Perkara sebegini banyak dilihat terutama dalam buli secara dalam talian (cercaan/penghinaan). Buktinya, statistik menunjukkan lebih sejuta kanak-kanak atau remaja dibuli secara dalam talian dalam Facebook, 95% remaja yang menggunakan media sosial menyatakan mereka tidak mengendahkan mesej berbaur buli dan lebih 35% melakukannya secara kerap.

Kita selalu menganggap pembuli ini tidak ada keyakinan atau kurang keyakinan diri. Namun, tidak semua pembuli punya masalah sebegitu. Sesetengah pembuli yang dikesan tiada masalah ini, cuma mereka punya masa silam yang memalukan sehingga mendorong mereka membuli dengan niat ia dapat memadamkan terus trauma masa tersebut. Menurut seorang pakar psikologi, Dr Mary Lamia, pembuli suka menyerang orang lain dengan niat memadamkan terus kelemahan mereka dengan mensasarkan kelemahan mangsanya. Pada mereka, ia dapat meningkatkan lagi keyakinan diri mereka selain memastikan ego mereka tidak tercabar langsung.

Sesetengah pembuli ini dilihat turut mempunyai masalah God complex. Pada mereka, mereka adalah benar dalam semua perkara dan ada autoriti untuk melakukan apa saja bagi memuaskan ego mereka. Mereka tidak membenarkan apa-apa mencabar ego mereka dan jika itu berlaku, mereka akan membalas dengan tindakan bersifat kejam dan sadis dengan tujuan menunjukkan dominasi mereka. Mereka langsung tidak mempertimbangkan pertimbangan moral kerana pada mereka, jika ia berlaku, ia sebenarnya melemahkan mereka terutama dari segi moral dan emosi. Dan ini bukan sesuatu yang pelik kerana ia boleh berlaku kepada sesiapa saja daripada orang biasa mahupun pemerintah seperti samseng jalan raya, majikan tidak bertimbang rasa atau diktator seperti Adolf Hitler atau Slobodan Milosevic. Dan ini satu fakta yang paling menakutkan, mereka tidak pernah merasa kesal atas apa yang mereka lakukan kerana mereka merasakan diri mereka mengatasi orang lain dari segi moral.

Jangan sangka masalah keluarga atau sejarah penderaan/buli tidak memberi kesan kepada perbuatan buli. Dalam sesetengah kes, bila disiasat latar belakang mereka, ada di antara mereka punya masalah keluarga atau pernah alami penderaan berbentuk fizikal, emosi atau mental. Pada mereka, buli ialah jalan keluar bagi mereka mendapat dominasi semula dalam kehidupan mereka walaupun itu bermakna melakukan perkara sama pada orang lain. Bagi individu sebegini, mereka dinafikan autoriti oleh si pendera atau masalah dalam hidup mereka sehingga menyebabkan kerosakan dalam setiap aspek kehidupannya. Bila mereka membuli orang lain tanpa mengira tempat atau masa, mereka bukan saja merasakan kuasa mereka dikembalikan tetapi juga merasai semula kepuasan menguasai aspek kehidupan mereka yang dirasakan terlepas. Dan ini ditonjolkan dalam filem Buli Balik di mana Nordin (Afdlin Shauki) membuli pembulinya, Roy (Hans Isaac) yang mengalami amnesia kerana merasakan semua aspek kehidupannya sentiasa dijahanamkan oleh Roy.

BERSAMBUNG….

SUMBER:

1. Lamia, Mary. (2017). The Guardian. The psychology of a workplace bully. https://www.theguardian.com/careers/2017/mar/28/the-psychology-of-a-workplace-bully

2. Cyberbullying Statistics. (2015). Internet Safety 101.


Sejak Bila Gelaran Sultan Digunakan Penguasa Islam?

“Sultan” secara umum bermaksud penguasa/pemerintah. Dalam Bahasa Ibrani (Yahudi) pun ada perkataan “shilton”. Itu maksud sultan dalam Qur’an & hadis. Sultan sebagai gelaran khas mula dipakai oleh Mahmud dari Ghaznavid pada tahun 999, ketika Khilafah Abbasiyah (750-1258).

Struktur kerajaan Abbasiyah berbeza sikit dengan Umayah (661-750).

Umayah adalah “centralized caliphate”. Khalifah sebagai pemerintah tertinggi berkuasa penuh. Khalifah melantik “amir” sebagai gabenor bagi wilayah bawah kekuasaan Umayah.

Abbasiyah pula adalah “decentralized caliphate”. Kuasa khalifah terbatas kepada ibu kota (Baghdad), manakala wilayahnya dikuasai oleh penguasa yang bergelar sultan (bermula dengan Mahmud dari Ghaznavid).

Kerajaan sultan-sultan ni merdeka tapi “berbaiah” kepada khalifah.

Sebagai contoh, Salahuddin al-Ayyubi (Saladin) adalah seorang sultan kerajaan Ayyubiyah, tapi beliau juga berbaiah kepada khalifah di Baghdad, mengakuinya sebagai autoriti yang lebih tinggi. Nama khalifah disebut & didoakan dalam khutbah Jumaat di Mesir bawah kekuasaan Saladin.

Uthmaniyah (1517-1924) lagi special. Penguasa kerajaan Uthmaniyah dah pakai gelaran sultan sejak zaman Murad (1362-1389), kemudian pada 1517, ditabalkan lagi sebagai khalifah menggantikan dinasti Abbasiyah.

Uthmaniyah juga telah mempopularkan konsep khalifah/sultan sebagai “bayangan Tuhan di muka bumi” (zillullah fi’l-alem), yang turut mempengaruhi kerajaan-kerajaan di Nusantara.


Malaikat Bala Membawa Wabak

Pada suatu hari, malaikat pembawa bala masuk ke sebuah negeri. Kisah ini ada diceritakan dalam kitab Ihya Ulumiddin karangan Imam Abu Hamid al-Ghazali.

Para malaikat yang menjaga negeri itu bertanya, “Ada apa engkau ke mari?”

Maka, ia menjawab, “Aku datang untuk menurunkan wabak ke negeri ini. Senarai mangsa yang mati angkara wabak sudah berada dalam tanganku.” Terlihat nama sekian-sekian bakal menjadi mangsa.

Demi mentaati perintah Allah, malaikat penjaga negeri pun mengizinkannya masuk. Malaikat pembawa bala yang masuk ke negeri itu segera menjalankan tugasnya. Wabak penyakit diturunkan kepada penduduk negeri tanpa belas kasihan. Setiap nama yang sudah dalam senarai malaikat pasti menjadi mangsa.

Setelah tamat tempoh yang ditakdirkan, malaikat pembawa bala pun keluar.

Bagaimanapun, malaikat penjaga negeri berasa pelik.

Kenapa?

Sebabnya apabila dibandingkan jumlah senarai manusia yang menjadi mangsa wabak ketika malaikat bala mahu masuk ke negeri ini, dengan jumlah sebenar manusia yang terkorban maut setelah melaratnya wabak terdapat perbezaan besar.

Kenapa jumlah manusia yang mati semasa wabak jauh lebih ramai berbanding yang terdapat dalam senarai kematian malaikat bala sebelum itu?

Jadi, mereka pun bertanya apa sebabnya.

Malaikat pembawa bala menjawab: “Sebenarnya, senarai mangsa yang bakal mati akibat wabak dan memang benar-benar maut angkara wabak itu tepat. Akan tetapi, ratusan manusia yang lain itu maut disebabkan mereka terlampau takut dengan wabak sampai mengakibatkan kematian.”

Kisah ini menjadi pengajaran bagi kita untuk menggantungkan pengharapan dan tawakal kepada Allah.

Tanpa menafikan usaha dan ikhtiar, manusia tidak boleh terlalu takut bila berhadapan sesuatu tragedi. Sikap paranoid memberi pengaruh kepada rohani dan emosi manusia. Stress yang berlebihan juga menurunkan antibody tubuh bagi melawan kuman penyakit.

Iktibarnya, jangan terlalu takut. Banyakkan tawakal kepada Allah.


Benarkah Mughal Dan Uthmaniyah Saling Bermusuh?

Dakwaan bahawa Empayar Mughal di India dan Empayar Uthmaniyah di Turki adalah saling bermusuh datang dari tanggapan ringkas tentang tindakan pemerintah Mughal yang tak pernah mengiktiraf kekhalifahan sultan-sultan Uthmaniyah. Tapi tanggapan ini tidak tepat secara keseluruhannya.

Pembangun dua empayar daratan yang besar ini saling berkongsi warisan kebudayaan yang sama berkaitan dengan etnik mereka. Komponen teras etnik ini adalah berasal dari keturunan berbahasa Turkik. Padang rumput Eurasia adalah tanah air asal usul mereka.

Selain perdagangan maritim yang hampir kekal di Lautan Hindi dan misi diplomatik berkala antara Uthmaniyah dan Mughal, tidak ada ‘hubungan’ yang lebih mendalam antara Empayar Uthmaniyah dan Empayar Mughal. Kedua-duanya adalah empayar Islam.

Dan seperti Uthmaniyah, pemerintah Mughal kadang-kala bergantung kepada gabenor bukan Islam (dalam kes Mughal, gabenor bukan Islam adalah orang Hindu) untuk mentadbir wilayah tempatan, tetapi pemerintahan imperialis dan doktrin politik mereka tetap Islam.

Kuasa ketenteraannya banyak didasarkan pada penggunaan sen.jata bedil mereka yang bermula dengan sen.jata api kecil dan artileri lapangan hinggalah semakin berkembang kepada teknologi sen.jata roket, musket, zamburak dan sebagainya.

Maharaja Mughal adalah bebas dari kawalan khalifah di Istanbul, bermakna Mughal tidak pernah mengiktiraf keabsahan status khalifah Uthmaniyah yang mengawal kota suci Mekah dan Madinah sejak tahun 1517. Maharaja Akbar Khan dikatakan pernah menyumbangkan hasil kutipan cukai dari beberapa kampung untuk dihadiahkan kepada kota-kota suci pada musim haji.

Tetapi ia masih tak boleh dianggap sebagai tindakan penyerahan atau pengiktirafan terhadap Uthmaniyah kerana dia juga pernah mengisytiharkan dirinya sendiri sebagai khalifah dengan menawarkan autoriti mutlak doktrin Islam di benua kecil dan juga mengasaskan ajaran sesat pluralis Din-I Ilahi.

Uthmaniyah adalah bangsa simpatisan dari jauh kepada pemerintahan Mughal, tiada hasrat untuk mengganggu gugat kestabilan yang lain. Mughal lebih mengutamakan situasi sosial di Empayar Safawiyah, Afghan dan Uzbek di Asia Tengah.

Terdapat hubungan yang halus tetapi tidak cukup untuk mendefinisikan Uthmaniyah dan Mughal ada ‘hubungan’. Kedua-dua Empayar dipisahkan oleh jarak yang terlalu jauh. Dua hal yang perlu diberi perhatian di sini –

– Empayar Timuriyyah adalah pendahulu asal Empayar Mughal yang merupakan musuh Uthmaniyah. Amir Timur bahkan pernah mengalahkan Uthmaniyah dalam Per.ang Ankara, lalu menjadikan Sultan Bayezid I sebagai tahanan per.ang hingga baginda meninggal dunia semasa dalam tahanan hingga menyebabkan Empayar Uthmaniyah kelompongan kuasa dan berakhir dengan per.ang saudara 10 tahun.

– Uthmaniyah amat menonjol dari segi perdagangan di Lautan Hindi, walaupun situasi ini menyebabkan Uthmaniyah sering bertembung secara konflik dengan kepentingan perdagangan orang Eropah, tetapi Mughal tak banyak ada kaitan dalam hal itu.

Sekali lagi, tidak ada sebarang ‘hubungan’ yang ketara antara Mughal dan Uthmaniyah tetapi tak dinafikan, mereka saling memiliki beberapa persamaan.

– Keturunan Turkik – Osman I, pengasas dinasti Uthmaniyah, dipercayai anak kepada Ertugrul Gazi, seorang ketua suku Turkik nomad dari Asia Tengah yang berhijrah ke Khorasan kemudian melarikan diri dari ser.angan Mongol dengan menuju ke Anatolia. Tidak banyak sumber yang diketahui mengenai asal usul Osman. Babur, pengasas Empayar Mughal adalah keturunan Amir Timur, pena.kluk berketuruban Turko-Mongol dan pengasas Empayar Timuriyyah. Pengaruh Turki hilang dari beberapa ciri-ciri orang-orang Mughal kerana pengaruh Parsi dalam segala aspek dan cara hidup.

– Serbuk Bedil – Empayar Uthmaniyah dan Mughal dianggap sebagai sebahagian daripada tiga “Empayar Serbuk Bedil”, yang ketiga adalah Safawiyyah. Istilah ini digunakan oleh Hodgson dan McNeill, dua sejarawan di University of Chicago. Sebilangan besar kejayaan militari semua empayar ini boleh dikaitkan dengan pembaharuan militari mereka kerana memperolehi sen.jata api kecil dan artileri.

– Islam – Uthmaniyah dan Mughal adalah sama-sama orang Islam. Di kedua-dua empayar ini, pemerintahan hegemoni kaum Muslim terus menguasai penduduk bukan Islam.

– Sains dan Teknologi – Kemajuan sains dan teknologi dunia antara yang terawal adalah bermula dari masyarakat Uthmaniyah dan Mughal, tetapi Uthmaniyah jelas muncul sebagai pelopor terawal dan juara dalam perbandingan ini. Astronomi, kimia, perubatan dan teknologi ketenteraan adalah bidang di mana lonjakan yang ketara telah berlaku di Anatolia.

– Kesan terhadap budaya – Kesan yang ditinggalkan oleh Uthmaniyah dan Mughal terhadap kebudayaan terhadap seluruh dunia tidak dapat disangkal lagi. Sama ada ianya seni umum, senibina atau makanan, pengaruh Uthmaniyah dan Mughal telah meresap ke dalam kehidupan pelbagai bangsa di seluruh dunia, termasuklah budaya Melayu.

Uthmaniyah mungkin merupakan sebahagian dari penghijrahan besar suku Kayi dari gagasan Turki Oghuz Asia Tengah menuju ke dataran tinggi Anatolia (Turki moden), berikutan kempen pena.klukan Empayar Mongol di bawah Genghis Khan terhadap Asia Tengah pada suku pertama abad ke-13 Masihi.

Secara berperingkat, suku Kayi mengembangkan sempadan Beylik (negeri) di barat daya Anatolia, mereka memperoleh tanah wilayah yang besar di rantau ini dan juga di Eropah Timur, hinggalah mereka mena.kluki kota Konstantinopel dan mengakhiri Empayar Byzantine pada bulan Mei tahun 1453.

Orang-orang Mughal adalah hasil perkahwinan campur antara orang Mongol dan Turki, suatu proses yang mendapat momentum semasa kempen pena.klukan Asia Tengah oleh Genghis Khan yang bermula pada tahun 1219 Masehi. Pengasas Mughal, Zaheeruddin Babur, memerintah sebuah kerajaan kecil di Fergana ( Uzbekistan Timur moden).

Dia mendakwa dirinya berketurunan Turki melalui bapanya, Omar Sheikh Mirza, yang merupakan keturunan seorang pena.kluk Turki-Parsi, Amir Timur, dan berketurunan Mongol melalui ibunya, Qutluq Nigar Khanum, yang merupakan keturunan Genghis Khan.

Dia kehilangan kerajaannya di tangan pesaing Uzbek dan terpaksa berhijrah ke arah timur menuju ke Kabul yang dita.klukkannya pada tahun 1504 Masehi. Perjalanannya akhirnya membawanya ke Panipat (negeri Haryana moden) di mana dia mengalahkan Sultan Delhi, Ibrahim Lodi, pada tahun 1526. Kemenangan ini menandakan awal permulaan Empayar Mughal.

Dalam kedua kes tersebut, pengaruh bahasa Parsi adalah sangat ketara dan memainkan peranan utama dalam hal ehwal sastera, budaya dan pentadbiran. Oleh itu, kita melihat hubungan etnik dan budaya (melalui bahasa) antara kaum Mughal dan Uthmaniyah. Sekarang kitq lihat hubungan politik dan yang lain juga

Semasa kempen ketenteraan Babur di Asia Tengah, dia memulakan proses jalinan hubungan diplomatik dengan Uthmaniyah. Dia juga menjalin hubungan persahabatan dengan negara Safawiyyah. Pada mulanya, hubungan dengan Uthmaniyah tegang, kerana sokongan Sultan Selim I terhadap pesaing Babur iaitu Ubaidullah Khan, seorang ketua suku Turki di Bukhara.

Babur enggan tunduk kepada kuasa Uthmaniyah, mungkin kerana beranggapan bahawa pemerintah Safawiyyah akan membantu dia jika perlu. Hubungan itu kemudian berubah menjadi lebih baik apabila Uthmaniyah mengetahui tentang hubungan akrab yang Babur jalin dengan musuh Uthmaniyah iaitu Safawiyyah, maka sultan emutuskan untuk memberikan bantuan ketenteraan kepada Babur.

Uthmaniyah mengirimkan Ustad Ali Quli, seorang pegawai artileri yang berpengalaman, Mustafa Rumi, seorang veteran dalam penggunaan korek api (senapang atau senapang tangan) dan pejuang Uthmaniyah lain yang berpengalaman untuk membantunya dalam kempen menentang Uzbek. Babur menggunakan artileri dengan berkesan semasa pengepungan, dan juga ketika pertem.puran di lapangan.

Pertem.puran Panipat pertama yang berlangsing antara Babur dengan tentera Dinasti Lodi, pemerintah Kesultanan Delhi berbangsa Afghan pada tahun 1526 adalah contoh terbaik penggunaan artileri dalam pertem.pur jarak dekat.

Dalam pertem.puran ini, hubungan berperanan memberi bantuan ketenteraan. Hubungan Uthmaniyah dengan Mughal dalam tempoh ini ditentukan oleh hakikat dan situasi politik semasa.

Terdapat perkembangan politik yang ketara pada zaman Sultan Selim I yang meningkatkan prestij Uthmaniyah di dunia Islam. Kempen ketenteraan menentang Mamluk Mesir dijayakan dengan merampas kota-kota utama di Aleppo & Damsyik pada tahun 1516, kemudian Kaherah pada tahun 1517.

Tindakan Sharif Mekah yang menyerahkan relik suci umat Islam kepada sultan juga membawa dua kota suci iaith Mekah dan Madinah berada di bawah kawalan Uthmaniyah. Dengan itu, Sultan Uthmaniyah kini secara sah telah menguasai kedudukan khalifah, pemimpin tertinggi dalam dunia Islam.

Pengganti Babur, Humayun Mirza secara tidak rasmi mengiktiraf kuasa dan prestij yang dimiliki oleh Uthmaniyah dalam dunia Islam melalui hubungan diplomatik. Dia menulis surat kepada pengganti Selim, Sultan Suleiman Qanuni, menyatakan keinginannya untuk menjalin hubungan diplomatik dengan Uthmaniyah semasa fasa kedua pemerintahannya. Tidak ada peristiwa politik penting yang berkaitan dengan hubungan Uthmaniyah-Mughal yang diketahui pernah berlaku semasa pemerintahannya sebagai Maharaja Mughal.

Namun, kita tahu bahawa Tentera Laut Uthmaniyah aktif di wilayah Lautan Hindi sejak tahun 1518 Masihi. Ini adalah zaman di mana Portugis sedang dalam proses menegakkan keunggulannya di wilayah Selat Melaka, Laut Merah dan Lautan Hindi. Kedua-dua kuasa ini saling bersaing untuk di setiap kawasan perairan penting ini.

Panglima tentera laut Uthmaniyah Seydi Ali Reis, telah meninggalkan kisah lagendanya yang tersendiri kepada keturunannya mengenai India abad ke-16. Meskipun dia tidak diberi kuasa sebagai duta besar oleh sultan, dia telah mencatatkan banyak pengalaman di India dan istana Mughal.

Pada akhir 1553, dia ditugaskan untuk menyelamatkan armada Uthmaniyah yang ditahan di Basra oleh Portugis yang mengawal kota pelabuhan Hormuz. Namun dia terpaksa menukar haluan ke Lautan Hindi berikutan ribut kencang.

Dia kehilangan armadanya dan terpaksa meneruskan perjalanan berbahaya menuju ke Turki melalui laluan menembusi sempadan Mughal India, Asia Tengah dan Iran.

Kehadirannya memperlihatkan gambaran yang sangat baik tentang Uthmaniyah dan pemerintahnya, Suleiman Qanuni di mata Humayun, Ali Reis memberitahu kepada Humayun bahawa Empayar Uthmaniyah adalah dua kali ganda lebih besar daripada Mughal.

Dia menjadi saksi kema.tian Humayun pada tahun 1556 dan mendakwa telah menasihatkan para pegawai istana untuk merahsiakan kema.tian Humayun sehingga putera dan penggantinya Akbar mendapat waktu untuk mempersiapkan dirinya menerima amanah berat memerintah kerajaan.

Dia meninggalkan Empayar Mughal setelah pertabalan Akbar. Dari satu sisi, dia memainkan peranan sebagai duta Uthmaniyah dan membawa pulang sejumlah maklumat yang bernilai mengenai pemulihan wilayah Mughal di India oleh Humayun.

Seterusnya adalah tentang pertukaran enam dokumen oleh Maharaja Akbar dengan Sultan Suleiman Qanuni. Kita tahu Uthmaniyah akan meminta kerjasama Mughal dalam meneutralkan kuasa tentera laut Portugis di wilayah pesisir Lautan Hindi, terutama di Pantai Barat semenanjung India.

Namun Akbar tidak menawarkan bantuan, kerana dia tidak ingin memusuhi Portugis atas dasar menjaga kepentingannya sendiri. Kuasa-kuasa Eropah menghasilkan meriam gangsa berkualiti tinggi dan mereka juga perlu memastikan kuasa-kuasa wilayah (Gujarat, Ahmednagar dan Bijapur) tetap stabil, kerana kemudian mereka akan bersaing untuk akses ke pelabuhan Surat, Chaul dan Dabhol (di Barat Pantai semenanjung India) untuk melindungi kepentingan komersial mereka.

Namun, hubungan perdagangan antara kedua empayar itu agak ketara pada abad ke-16. Pertukaran surat-menyurat rasmi terakhir antara Mughal dan Uthmaniyah dicatatkan berlaku pada tahun 1748 (pasca kema.tian Aurangzeb) ketika kemerosotan Empayae Mughal telah bermula.

Oleh itu, di sini jelas bahawa hubungan antara kedua empayar darat ini tidak pernah bersifat substansial atau ada alasan tertentu dan ia hanya terhad dari segj perdagangan, kestabilan kedutaan, dan beberapa sokongsn khusus, seperti yang kita lihat pada zaman Babur.

Jadi, kita boleh katakan, Empayar Mughal tak pernah mengiktitaf kuasa Uthmaniyah sebagai khalifah dunia Islam secara rasmi, namun mereka tidak memusuhi atau saling memer.angi antara satu sama lain. Mungkin kerana masing-masing tiada kepentingan tertentu terhadap sesama mereka yang boleh mencetuskan per.ang antara dua kuasa Islam tersebut.

RUJUKAN:

Chaurasia, Radhey Shyam (2002). History of medieval India : from 1000 A.D. to 1707 A.D. Atlantic Publisher.

Government of Haryana (11 June 2010). First Battle of Panipat (1526) | Panipat, Haryana. Government of Haryana.


Sybil Kathigasu: Wirawati Yang Tidak Didendang

“Saya benci Nippon! Sebab mereka
ingat mereka kuat…”

Itulah antara ucapan Sybil Kathigasu yang dilakonkan oleh Elaine
Daly dalam drama bersiri Apa Dosaku yang pernah ditayangkan di Astro sebanyak
11 episod diadaptasikan daripada kisah seorang wanita bernama Sybil Kathigasu.

Tidak ramai yang mengenali siapakah wanita ini justeru
rencana ini ingin mendendangkan kembali nama wirawati ini dan sejarahnya. Sybil
Medan Kathigasu dilahirkan pada 3 September 1899 di Medan, Indonesia. Nama asal
beliau ialah Sybil Medan Daly. Beliau merupakan satu-satunya anak perempuan
daripada 5 beradik kepada Joseph Daly yang berdarah Ireland-Eurasia dan ibunya
bernama Beatrice M4tilda Daly nee Martin berketurunan Perancis-Eurasia.
Walaupun Sybil dilahirkan di Medan tetapi beliau telah berpindah ke Tanah
Melayu dan membesar di situ.

Sybil mendapat pendidikan dan latihan sebagai jururawat dan
bidan di Singapura pada umur 21 tahun. Pada 7 Januari 1919 beliau berkahwin
dengan Dr. Abdon Clement Kathigasu seorang anak kelahiran Taiping, Perak yang
berketurunan imigran dari India. Mereka berdua mengendalikan sebuah klinik di
Jalan Brewster (kini dinamai jalan Sultan Idris Shah) di Ipoh, Perak bermula
tahun 1926. Anak pertama Sybil m4ti selepas 19 jam dilahirkan akibat beberapa
implikasi ketika kelahiran. Pada 26 Februari 1921, Sybil melahirkan anak
perempuannya Olga Kathigasu dan anak keduanya Dawn Kathigasu dilahirkan pada 21
September 1936.

Setelah hampir 15 tahun berkhidmat dalam dunia perubatan dan
kejururawatan di Ipoh segalanya berubah apabila Jepun mula menjejaki Tanah
Melayu pada 8 Disember 1941. Daripada utara satu demi satu daerah ditakluki
oleh tentera Jepun dan tentera Jepun mulai mara ke selatan. Ini menyebabkan
Sybil Kathigasu dan keluarganya berpindah dan bersembunyi di pekan Papan, Perak
yang terletak kira-kira 20 km barat Ipoh. Majoriti penduduk pekan Papan adalah
pelombong dan peniaga yang berbangsa cina. Sybil juga fasih berbahasa kantonis.

Umum mengetahui bahawa Jepun amat anti dengan bangsa cina. Setelah Jepun menguasai Perak ramai kaum cina dibvnuh dan ditangkap oleh tentera Jepun untuk dikerahkan bagi membina landasan kereta api di sempadan siam dan Burma. Pada waktu itu gerila Malayan People’s Anti-Japanese Army (MPAJA) yang majoritinya dibarisi kaum cina memberi tentangan hebat kepada pihak Jepun di serata Perak.

Oleh sebab yang demikian, ramai yang telah terc3dera
memerlukan bantuan perubatan. Sybil dan suaminya sedaya upaya membantu merawat
ahli gerila anti Jepun. Mereka membuka satu klinik rahsia di ruang bawah tanah
rumahnya yang bernombor 74 di Jalan Papan. Ahli yang terc3dera akan dibawa ke
rumah Kathigasu pada waktu malam melalui suatu jalan rahsia merentasi bukit di
belakang rumah beliau dan mereka akan mengetuk pintu belakang rumahnya sebanyak
tiga kali sebagai kod rahsia.

Sybil juga telah menyimpan sebuah radio secara haram tanpa diketahui oleh pihak Jepun untuk mendapatkan informasi dari luar daripada BBC dan untuk menyuntik semangat para ahli gerila. Radio beliau dikodkan Josephine dan bahagian-bahagian radio tersebut ditanggalkan, diasingkan dan disorok di tingkat atas rumah apabila tidak menggunakannya sebagai langkah berjaga-jaga jika pihak Jepun membuat pemeriksaan rumah.

Namun tidak lama selepas itu radio tersebut telah rosak dan digantikan dengan Josephine II yang disorokkan di dalam sebuah lubang yang digali di bawah tangga rumahnya. Josephine II juga rosak kerana lubang tersebut dipenuhi air ketika hujan lebat. Beliau mendapatkan radio ketiganya Josephine III dan disorokkan di ruang bawah rumahnya tempat di mana beliau merawat ahli gerila.

Malangnya, setelah gerila anti-Jepun ditangkap pada satu
pertempuran, kegiatan Sybil terbongkar. Pada 1 Ogos 1943, Sybil Kathigasu dan
suaminya ditangkap oleh tentera Jepun. Namun sebelum ditangkap, Sybil
memberitahu ahli gerila supaya berjanji untuk tidak memberitahu kegiatan
hubungan gerila anti-Jepun dengannya kerana risau Jepun akan meny3rang dan memusnahkan
pekan Papan.  Pada awalnya Jepun tidak
mengesyaki Sybil kerana beliau bukan orang cina dan mereka tidak mengetahui
bahawa beliau fasih berbahasa kantonis. Sybil dipindahkan ke penjara Batu
Gajah.

Pada waktu itu bermulalah episod ng3ri penyeks4an demi peny3ksaan secara fizikal dan mental ke atas Sybil Kathigasu yang mana tidak seorang pun daripada kita sanggup menerimanya. Beliau telah dit4mpar dan dipvkul dengan teruk akibat keengganan beliau menjawab soalan. Tidak cukup dengan itu, kuku beliau dic4but satu demi satu kemudiannya jari beliau ditvsuk dengan j4rum daripada bawah jari sehingga t3mbus ke atas.

Setiap keengganan beliau untuk menjawab soalan dibalas dengan pvkulan sehingga beliau tidak boleh berdiri. Beliau tidak diberi makan dan minum. Namun begitu, beliau tetap tidak mendedahkan nama-nama ahli gerila dan sebarang maklumat mengenainya. Melihat keengganan beliau, kempeitai Jepun telah meny3ksa beliau dengan lebih teruk.

Beliau dit3kap dengan b3si p4nas di bahagian betis dan kakinya berkali-kali dan beliau dipvkul dengan batang buluh di bahagian k3pala sehingga r3bah dan p3ngsan. Tentera Jepun juga menghantar banduan palsu ke penjara dan diletakkan ke dalam satu kamar yang sama dengan Sybil untuk mengorek rahsia namun tidak berjaya.

Anak bongsu beliau Dawn Kathigasu dig4ntung di pokok yang penuh dengan kerengga dan Jepun mengugut untuk memb4kar anaknya hidup-hidup jika beliau tidak menjawab soalan. Sybil juga dis3ksa dengan “Tokyo Wine Treatment” iaitu sejenis 4zab s3ksaan yang dicipta oleh Jepun. Sybil disvmbat dengan paip dan air dip4m masuk ke mulutnya kemudian tentera Jepun dengan but keras mereka meny3pak p3rut beliau berkali-kali sehingga tersembur kembali air tadi. Sarjan Ekio Yoshimura juga meny3pak rahang Sybil Kathigasu sehingga p4tah. Beliau menanggung segala kep3ritan 4zab ini hanya demi keselamatan penduduk Papan dan ahli gerila.

Penderitaan dua tahun Sybil Kathigasu berakhir apabila Jepun
tewas dan menyerah kalah pada Ogos 1945. Selepas Jepun menyerah kalah, Kapten
David mencari Sybil Kathigasu di penjara Batu Gajah. Beliau dibebaskan dan
dibawa pulang semula ke Papan sebelum diterbangkan ke England untuk menerima
rawatan lanjut.

Pada 7 November 1947, beliau merupakan satu-satunya wanita Malaya yang menerima pingat King George IV di Istana Buckingham, England sebagai penghargaan kepada keberanian beliau. Dan pada 12 Jun tahun berikutnya pada ketika beliau berusia 49 tahun, beliau telah m3ninggal dvnia di Hospital Lanark, Scotland akibat acute septicemia yang merupakan kesan daripada kec3deraan rahangnya. Glasgow City Medical Centre telah menjalankan b3dah siasat ke atas m4yat beliau dan mendapati bahawa terdapat banyak organ-organ dalamannya yang r0sak teruk akibat dipvkul.

Beliau disemadikan di tanah perkuburan Lanark, Scotland dan pada
tahun 1949 m4yat beliau telah dibawa kembali ke Ipoh dan disemadikan di tanah
perkuburan Katolik bersebelahan dengan gereja St. Michael hasil cadangan
anaknya Olga Kathigasu.

Sebuah jalan di Ipoh telah diberi nama sebagai Jalan Sybil
Kathigasu demi mengabadikan nama beliau atas jasa dan pengorbanannya. Rumah
beliau di pekan Papan masih berdiri walau usang namun masih belum rebah atau
direbahkan. Walaupun begitu pekan Papan tidak segah dengan sejarahnya. Pada
hari ini pekan Papan seolah-olah hidup segan m4ti tak mahu. Pekan Papan
mempunyai banyak rumah-rumah kedai yang ditinggalkan usang di tepi-tepi jalan
Papan dengan belukar yang menjalar sehingga ke bumbung.

Sybil Kathigasu sempat menulis sebuah buku bertajuk “No Dram
of Mercy” mengenai kisah hidupnya yang kemudiannya diadaptasikan menjadi sebuah
drama bersiri pada tahun 2010. Drama ini diarahkan oleh Bernard Chauly dan
watak Sybil dilakonkan oleh Elaine Daly iaitu cucu saudara kepada Sybil
Kathigasu sendiri. Drama ini juga turut dibintangi beberapa pelakon lain
seperti Beto Khusyairy, Zahiril Adzim, Cheryl Samad dan Khatijah Tan.

Sybil Kathigasu, walaupun namanya kurang didendangkan namun fakta
akan keberanian wanita ini sudah cukup untuk menggelarnya sebagai seorang
wirawati. Jika ketabahannya berupa batu-bata sudah pasti cukup untuk membina
sebuah rumah yang besar. Jika d4rah dan air matanya yang diperah tentera Jepun
merupakan dakwat, sudah cukup untuk menulis sebuah buku.

“I hate your Government because you Japanese think that your strength gives you the right to act as tyrants everywhere. You treat the people of Malaya like ill-bred dogs who can respect only the b*ot and the wh!p” -Sybil Kathigasu-

RUJUKAN

1. “Edith of
Malaya”. Time. 1948. Dicapai pada 22 November 2019.

2. Dilema
Moral Menulis Skrip Cerita ‘Apa Dosaku’. Mstar. Au Yeong How. Dicapai pada 22
November 2019.

3. Sybil
Kathigasu : Jururawat dan Pejuang Tanah Air. Amir MS. 2017. Dicapai pada 22
November 2019.


Teori Konspirasi Dan Penjahanaman Amerika

Lama tak tulis pasal teori konspirasi. Sebab mulai Julai 2017, Knesset telah menggantung peruntukan kepada semua Goyim termasuk peruntukan bagi kategori OS0666 (“dedak” סובין). Itu sebabnya tiada insentif untuk menulis.

Anyway, balik kepada cerita teori konspirasi. Kenapa den begitu anti teori konspirasi? Kerana teori konspirasi adalah agenda pembodohan yang boleh membawa kepada mudarat besar. Antara contoh terbaik ialah isu kawalan senjata di Amerika.

Hampir tiap-tiap tahun kita dengar kisah penembakan ramai-ramai (“mass shooting”) di Amerika. 2016 di Orlando, 2017 di Las Vegas, dan baru-baru ini di Florida. Kita tahu puncanya ialah undang-undang kawalan senjata yang longgar. Membeli pistol semudah membeli rokok. Jadi senanglah bagi manusia psiko untuk mendapatkan pistol dan senapang untuk melancarkan pembunuhan ramai-ramai.

Kenapa tak ketatkan undang-undang saja? Paling senang, haramkan langsung penjualan senjata secara terbuka. Kenapa kerajaan membiarkan nyawa orang awam layang macam itu?

Sebab di kalangan orang Amerika ada kepercayaan hak pemilikan senjata oleh orang awam (“right to keep and bear arms”) atau “gun right”. Kepercayaan yang dipetik daripada pindaan ke-2 kepada Perlembagaan Amerika Syarikat pada tahun 1791 yang diperkenalkan oleh Thomas Jefferson, presiden ke-3 Amerika Syarikat. Dan sebahagian besar orang Amerika yang konservatif dan berhaluan kanan (“right-wing”) menganggap ia satu hak yang kudus dan tidak boleh dipersoalkan.

Pindaan ke-2 dibuat untuk tujuan pertahanan negara. Amerika merdeka pada 1776, ia berperang dengan Britain sehingga tahun 1783 untuk mencapai kemerdekaan, dan Britain masih menjadi ancaman kepada Amerika pada awal kemerdekaannya. Justeru, Amerika amat bergantung kepada militia (askar-rakyat) untuk mempertahankan negara.

Di Switzerland pun ada undang-undang yang serupa. Sama seperti Amerika, Switzerland pun merdeka pada zaman pra-moden (tahun 1648), jadi pada tahap awal kemerdekaan ia bergantung kepada militia untuk keselamatan negara. Cuma bezanya, orang Switzerland jauh lebih civilized dan rasional, manakala otak orang Amerika kebanyakan tak betul, mungkin sebab banyak sangat makan fish and chips. Itu sebabnya jarang dengar insiden mass shooting di Switzerland.

Memasuki abad ke-19, kemunculan tentera profesional dan senjata moden membuat idea militia hampir tidak lagi relevan. Itu sebabnya Switzerland pun dah mengambil langkah untuk mengetatkan pemilikan senjata oleh orang awam. Tetapi di Amerika, orang biasa masih menganggap mereka memerlukan senjata untuk mempertahankan kebebasan (“liberty”) mereka.

Antara sebabnya ialah mereka didedahkan kepada teori yang mengatakan ada “konspirasi” untuk melucutkan hak pemilikan senjata rakyat agar rakyat mudah dikawal oleh kerajaan diktator. Mereka mendakwah ada konspirasi New World Order gabungan Pope, Freemason, Yahudi, banker, komunis dan segala bagainya untuk mengambil alih Amerika dengan “disarm” rakyat Amerika.

Apa yang mereka merepek pun den tak faham. Tapi pokoknya, mereka percaya pistol dan senapang ini boleh melindungi mereka daripada dizalimi oleh kerajaan. Itu sebabnya tak boleh melarang orang awam memiliki senjata. Ia adalah soal “liberty or death”, jangan main-main.

Disebabkan Parti Demokrat paling sering dikaitkan dengan Yahudi dan banker, tambahan pula dasar ekonomi Demokrat dilihat sebagai “sosialis”, dan kebetulan pula politikus Demokrat paling rajin membangkitkan isu kawalan senjata atau “gun control”, maka politikus Demokrat menjadi sasaran utama teori konspirasi ini. Selepas peristiwa penembakan ramai-ramai di Sekolah Rendah Sandy Hook pada Disember 2012 (yang meragut nyawa 20 kanak-kanak di bawah umur 7 tahun), Obama sekali lagi membangkitkan isu gun control. Terus beliau dicop sosialis, Freemason, boneka Yahudi yang mengancam kebebasan rakyat, malah kerajaan dituduh sebagai “mastermind” di belakang insiden Sandy Hook. Undang-undang kawalan senjata tidak diluluskan.

Dan antara yang paling rajin menyebarkan teori ini ialah organisasi berhaluan kanan seperti John Birch Society. Bukan apa, sebab organisasi seperti ini ada connection dengan tauke-tauke pistol dan senapang. Antara pelobi gun right yang terbesar ialah National Rifle Association (NRA) yang terdiri daripada 5 juta penjual-penjual senapang rifle. Kalau orang dah tak boleh beli pistol dan senapang, putuslah rezeki mereka. Maka mereka terus “perpetuate” mitos “right to bear arm” dan teori konspirasi untuk memastikan kerajaan tidak berjaya dalam mengawal senjata. NRA juga merupakan pendana utama Parti Republikan, maka politikus Republikan pun menyokong gun right untuk meraih sokongan pengundi yang kurang celik, melalui cara “fear-mongering”. Dan untuk insiden Florida baru-baru ini, ada politikus Republikan yang kata ini sandiwara semata-mata.

Dan gambar ini merupakan meme yang sering timbul di Internet kalau isu gun control dibangkitkan. Bagi mereka gun right adalah hak suci yang diberikan oleh bapa-bapa kemerdekaan Amerika (“Founding Fathers”) yang mulia mereka itu. Betapa bodohnya rakyat Amerika membiarkan diri terbelenggu dengan dongeng gun right yang terus meragut nyawa manusia yang tidak bersalah.

Dan anda tidak rasa dakyah anti-vaksin, homebirth dan pelbagai kepercayaan pelik-pelik ini semua akan membawa kepada mudarat yang lebih besar? Tidakkah ia merendahkan kecerdasan intelektual dan emosional umat secara agregat?

Anyway den dah malas nak argue dengan mereka yang menerima bulat-bulat teori konspirasi. Terpulanglah nak jadi apa, nak jadi hantu atau nak jadi buaya. Den dah tak kisah.

“Aku mampu berhujah dengan 10 orang yang berilmu tetapi aku pasti kalah dengan seorang yang jahil, kerana orang yang jahil itu tidak pernah faham landasan ilmu” – Imam Syafi’i r.a.